Ο Καραμανλής έδειξε πώς να «διαβάζουμε» τον κόσμο για να φτιάχνουμε εθνική στρατηγική | Politically\nΔημοσιεύτηκε στις 11/11/2019 στην κατηγορία Ηγεσία\nΜια από τις πολιτικές ομιλίες που λείπουν, είχαν την ευκαιρία να ακούσουν όσοι παρέστησαν στο Κέντρο Ναυτιλίας, Εμπορίου και Χρηματοοικονομικών «Κώστας Γραμμένος», προκειμένου να παρακολουθήσουν την ομιλία του πρώην πρωθυπουργού της Ελλάδας, Κώστα Καραμανλή.\nΟ ομιλητής παρουσίασε σύνθετες διεργασίες σε διεθνές επίπεδο με κατανοητό τρόπο, βοηθώντας το ακροατήριο να καταλήξει στα δικά του συμπεράσματα, αφού προηγούμένως άκουσε μια ομιλία που χαρακτηρίστηκε από διαύγεια και σαφήνεια.\nΟ κ. Καραμανλής παρουσίασε με κατανοητό τρόπο τους κινδύνους, τις ευκαιρίες και τις απειλές που εμφανίζουν οι διεθνείς εξελίξεις για μια χώρα με τα χαρακτηριστικά της Ελλάδας, χωρίς η ομιλία του να συρρικνωθεί σε μια ελληνοκεντρική προσέγγιση.\nΟλόκληρη η ομιλία του πρ. πρωθυπουργού κ. Κώστα Καραμανλή στο Κέντρο Ναυτιλίας, Εμπορίου και Χρηματοοικονομικών «Κώστας Γραμμένος», στο City του Λονδίνου, είναι η εξής:\nΕίναι προνόμιο να μιλώ στο Κέντρο Ναυτιλίας, Εμπορίου και Χρηματοοικονομικών «Κώστας Γραμμένος», το επίτευγμα ζωής του καθηγητή Γραμμένου. Η έρευνα και η διδασκαλία σχετικά με τις σχέσεις αλληλεξάρτησης μεταξύ ναυτιλίας, εμπορίου και χρηματοοικονομικών ήταν μια πολύ κρίσιμη καινοτομία που κατέστησε το κέντρο πρωτοπόρο στον τομέα αυτόν. Υπό την εμπνευσμένη ηγεσία του, το κέντρο εξελίχθηκε σε ηγετικό ίδρυμα παγκοσμίως. Για την Ελλάδα, την πρώτη ναυτιλιακή δύναμη στον κόσμο, αυτή είναι μια εξαιρετική υπηρεσία και σας ευχαριστούμε όλοι γι ‘αυτό.\nΗ ναυτιλία, το εμπόριο και τα χρηματοοικονομικά δεν λειτουργούν σε κενό. Σήμερα, καθώς γιορτάζουμε το 35ετές ταξίδι του κέντρου, αναπόφευκτα αναλογιζόμαστε τις παγκόσμιες προκλήσεις που βρίσκονται μπροστά μας. Το παγκόσμιο πλαίσιο μέσα στο οποίο καλούμαστε να λειτουργούμε σήμερα και στο μέλλον.\nΚαθώς κοιτάζουμε γύρω μας, είναι σαφές ότι αντιμετωπίζουμε έναν κόσμο πολύ λιγότερο προβλέψιμο από ποτέ στο πρόσφατο παρελθόν. Εχουμε εισέλθει σε μια φάση αυξανόμενης αβεβαιότητας. Η επανευθυγράμμιση δυνάμεων, οι μεταβολές συμπεριφορών ή η μεταμόρφωση δυνάμεων είναι συχνές και καθιστούν τη διεθνή σκηνή πολύ πιο ασταθή σε σχέση με οποιαδήποτε άλλη φάση μετά τον Β’ Παγκόσμιο Πόλεμο. Συμβαίνουν τώρα πράγματα που θα ήταν αδιανόητα πριν από μερικά χρόνια. Κοιτάξτε το Brexit. Δεν έχει περάσει πολύς καιρός από τότε που θα ήταν δύσκολο να φανταστούμε την Ευρωπαϊκή Ενωση χωρίς το Ηνωμένο Βασίλειο και το Ηνωμένο Βασίλειο να μην αποτελεί μέρος της Ευρωπαϊκής Ενωσης. Οι περιπέτειες για την ολοκλήρωση του Brexit, κατά τους προηγούμενους μήνες, έχουν ήδη καταδείξει τις δυσκολίες του όλου εγχειρήματος. Οι μελλοντικές εξελίξεις παραμένουν αυτή τη στιγμή πολύ αβέβαιες. Η ειλικρινής ελπίδα μου είναι ότι, ανεξάρτητα από το αποτέλεσμα, οι ισχυροί δεσμοί και η στενή συνεργασία μεταξύ του Ηνωμένου Βασιλείου και της Ε.Ε. θα υπερισχύσουν προς όφελος όλων των μερών.\nΗ χώρα μου, η Ελλάδα, επίσης υπήρξε, επί σχεδόν μια δεκαετία, στη μέση μιας οδυνηρής εμπειρίας λόγω της οικονομικής κρίσης. Μιας εμπειρίας που δοκίμασε πολύ τη χώρα και τους πολίτες. Η νέα κυβέρνηση, ωστόσο, δείχνει την προθυμία να δράσει γρήγορα και τολμηρά, ιδιαίτερα ως προς τις μεταρρυθμίσεις και τη δημιουργία ενός φιλικού προς τις επενδύσεις περιβάλλοντος, προσφέροντας έτσι μια ρεαλιστική προοπτική ενός πιο αισιόδοξου μέλλοντος.\nΠαρά τις φρικτές εικόνες που εκπέμπονται τόσο συχνά στις οθόνες της τηλεόρασής μας και οι οποίες αφορούν βιαιότητες σε διάφορα επίπεδα, η αλήθεια είναι ότι λιγότεροι άνθρωποι πεθαίνουν σήμερα από την ανθρώπινη βία από πιθανότατα ποτέ άλλοτε.\nΕίναι αλήθεια ότι η ανθρωπότητα έχει αποφύγει μια μεγάλη σύγκρουση κατά τις δεκαετίες που ακολούθησαν τον Β’ Παγκόσμιο Πόλεμο. Παρ’ όλα αυτά, σήμερα, όλο και περισσότερο κράτη και μη κρατικές οντότητες προτίθενται να χρησιμοποιούν πολιτικές ισχύος για να επιτυγχάνουν τους σκοπούς τους. Αυτό μπορεί να ακούγεται κοινότοπο, έχοντας μάλιστα διατυπωθεί με ακρίβεια ήδη από τον Θουκυδίδη, πριν από 2.500 χρόνια, αλλά η εξέλιξη του διεθνούς συστήματος, κατά τη διάρκεια αυτών των πρώτων χρόνων του 21ου αιώνα, θέτει μια σειρά από νέες, πολύ απαιτητικές προκλήσεις.\nΤόσο ο διπολικός κόσμος της εποχής του Ψυχρού Πολέμου όσο και η ηγεμονία της μοναδικής υπερδύναμης στα χρόνια που ακολούθησαν την κατάρρευση του σοβιετικού μπλοκ πρόσφεραν έναν σημαντικό βαθμό σταθερότητας. Σίγουρα ο κόσμος δεν ήταν ένας ειδυλλιακός παράδεισος, υπήρχαν εντάσεις, συγκρούσεις, περιφερειακοί πόλεμοι, αλλά το σύστημα ήταν λίγο πολύ σταθερό.\nΤώρα αυτός ο παράγοντας αλλάζει ταχύτατα και ενδεχομένως σε βάθος. Ενας νέος, πολυπολικός κόσμος αναδύεται. Βεβαίως, οι ΗΠΑ εξακολουθούν να είναι η ηγετική δύναμη στον κόσμο, αλλά δυσκολεύονται να επιβάλουν τη θέλησή τους, όπως αποδεικνύεται τόσο συχνά τα τελευταία χρόνια.\nΣε συνδυασμό με την απογοητευτική αδυναμία της Ευρωπαϊκής Ενωσης να αναλάβει έναν διεθνή ρόλο ανάλογο με την πραγματική δυνατότητά της, η Δύση ολισθαίνει σε μια προοδευτικά όλο και πιο αμήχανη θέση. Σίγουρα αφήνεται αυξανόμενο περιθώριο για άλλους παράγοντες να προσπαθήσουν να γεμίσουν το κενό ή τουλάχιστον να το εκμεταλλευτούν.\nΗ Κίνα, η Ρωσία, αλλά και μικρότεροι παίκτες, όπως το Ιράν, η Τουρκία και άλλοι, επιδεικνύουν μια συνεχώς αυξανόμενη κινητικότητα στην προσπάθειά τους να προωθήσουν τα συμφέροντα και την επιρροή τους. Με άλλα λόγια, εισερχόμαστε σε μια φάση σχετικής πολυπολικότητας, ενισχυμένης μη προβλεψιμότητας και αυξανόμενης αβεβαιότητας. Η ευρύτερη Μέση Ανατολή και η Βόρεια Αφρική την τελευταία δεκαετία προσφέρουν άφθονα παραδείγματα σχετικά.\nΗ εικόνα γίνεται πιο συγκεχυμένη και επικίνδυνη αν συνδυαστεί με πρόσφατες εξελίξεις που επιδεινώνουν περαιτέρω τις προοπτικές. Η Συνθήκη για τις Πυρηνικές Δυνάμεις Μεσαίας Εμβέλειας (INF) έχει καταρρεύσει. Τώρα, μόνο μία μεγάλη διμερής συμφωνία, η Νέα START, περιορίζει τα πυρηνικά οπλοστάσια των Ηνωμένων Πολιτειών και της Ρωσίας. Ενας νέος αγώνας εξοπλισμών φαίνεται πιθανός.\nΗ απόσυρση των Ηνωμένων Πολιτειών από την πυρηνική συμφωνία για το Ιράν οδήγησε τελικά στην ανακοίνωση του Ιράν για μια αύξηση του εμπλουτισμού ουρανίου πέρα από το συμφωνημένο όριο. Οι συνομιλίες με τη Βόρειο Κορέα δεν απέδωσαν καμία ουσιαστική πρόοδο προς την αποπυρηνικοποίηση. Σύντομα, ο ανταγωνισμός με την Κίνα δεν θα περιορίζεται πλέον στο εμπόριο ή στην τεχνολογία. Οι πρόοδοι του Λαϊκού Απελευθερωτικού Στρατού θα του επιτρέψουν τελικά να ανταγωνιστεί για την ηγεμονία στην Ασία και, ενδεχομένως, πέραν αυτής.\nΗ μονομερής στρατιωτική δράση της Τουρκίας στη Συρία θα υπονομεύσει περαιτέρω τη σταθερότητα ολόκληρης της περιοχής και θα θέσει σε κίνδυνο την επιτευχθείσα πρόοδο για την ήττα του ISIS. Σε συνδυασμό με την επιθετική προσέγγισή της έναντι της Κύπρου, η Τουρκία δείχνει ότι γίνεται σταθερά μια αναθεωρητική χώρα, με άλλα λόγια ένας πιθανός ταραξίας στην ευρύτερη περιοχή. Η συμπεριφορά της στο Αιγαίο ενισχύει ακόμη περισσότερο αυτήν την αίσθηση.\nΗ τρομοκρατία έχει μεταμορφωθεί με τρόπο δραστικό. Το ίδιο το γεγονός ότι ακραίοι τρομοκράτες δημιούργησαν το δικό τους «Κράτος», το Ισλαμικό Κράτος, είναι αδιανόητο. Και, παρόλο που το ISIS έχει σχεδόν ηττηθεί, παραμένει μια σημαντική απειλή για τη διεθνή ασφάλεια. Την ίδια στιγμή, η ισλαμική τρομοκρατία δεν αποτελεί πλέον μόνο μια εξωτερική απειλή κάπου πέρα από τη σφαίρα των δυτικών κοινωνιών, έχει μεταφερθεί μέσα στις πόλεις μας. Η εσωτερική και η εξωτερική ασφάλεια αλληλοσυνδέονται όλο και περισσότερο και απαιτούν κατάλληλες απαντήσεις.\nΕνα νέο κεφάλαιο στις προκλήσεις διεθνούς ασφάλειας ανοίγει με τις απειλές στον κυβερνοχώρο και τις υβριδικές απειλές, ένα ακόμη αδιευκρίνιστο τοπίο για το τι προμηνύει το μέλλον. Μέσα σε δευτερόλεπτα μία καλά προετοιμασμένη κυβερνοεπίθεση θα μπορούσε να παραλύσει ολόκληρο το δίκτυο ηλεκτρικής ενέργειας οποιασδήποτε προηγμένης χώρας, να καταστρέψει κέντρα ελέγχου πτήσεων, να προκαλέσει μεγάλα βιομηχανικά ατυχήματα σε πυρηνικές ή χημικές εγκαταστάσεις, να καταστρέψει συστήματα επικοινωνίας της αστυνομίας, των μυστικών υπηρεσιών και των ενόπλων δυνάμεων και να διαγράψει τρισεκατομμύρια δολάρια ή ευρώ χωρίς ίχνος. Ενα τοξικό όπλο στα χέρια τόσο κρατικών όσο και μη κρατικών φορέων.\nΤέλος, όχι μόνο σχετικό με αυτό το συνέδριο, αλλά επίσης κρίσιμο στο πλαίσιο των σύγχρονων προκλήσεων διεθνούς ασφάλειας, είναι η θαλάσσια ασφάλεια. Αρκεί να υπογραμμίσω εδώ ότι η ελευθερία της ναυσιπλοΐας είναι πολύ κρίσιμη, δεδομένου ότι το 90% του παγκόσμιου εμπορίου γίνεται από πλοία.\nΣτις μέρες μας η τρομοκρατία, η πειρατεία και οι περιφερειακές συγκρούσεις θέτουν σοβαρές απειλές για την ελεύθερη και ασφαλή πρόσβαση στις θάλασσες. Τα πρόσφατα επεισόδια στα Στενά του Χορμούζ είναι ένα τέτοιο παράδειγμα. Επιπλέον, οι τεχνολογικές εξελίξεις επιτρέπουν τώρα την εμφάνιση νέων ευκαιριών που σχετίζονται με την εκμετάλλευση διαφόρων θαλάσσιων πόρων. Κατά συνέπεια, σήμερα η πλειονότητα των κρατών επεκτείνει ή επιθυμεί να επεκτείνει την Αποκλειστική Οικονομική Ζώνη της έως τα 200 ν.μ. και ο ανταγωνισμός για σπάνιους πόρους ήδη προκαλεί συγκρούσεις στη θάλασσα.\nΟι εμπορικοί πόλεμοι είναι ένας άλλος παράγοντας μεγάλης αβεβαιότητας. Οι εμπορικοί πόλεμοι δεν είναι νέοι στην Ιστορία. Ιστορικά κλιμακώθηκαν ακόμη και σε ανοιχτές συγκρούσεις μεταξύ κρατών, στον έλεγχο θαλασσών και εμπορικών οδών, συμπεριλαμβανομένων επιθέσεων στην εμπορική ναυτιλία. Αλλά η πρόσφατη ιστορία μας δεν έχει βιώσει έναν εμπορικό πόλεμο, όπου να εμπλέκονται πρώτες ύλες και διάφορα προϊόντα, αφενός, και οι μεγαλύτερες παγκόσμιες οικονομίες, αφετέρου.\nΕπιπλέον, οι προεκτάσεις θα μπορούσαν να είναι πολύ ευρύτερες από αυτές. Προς το παρόν, οι χώρες που επηρεάζονται από τους δασμούς των ΗΠΑ αντιδρούν αναλογικά και οι επιπτώσεις αυτού του πολέμου είναι σχετικά υπό έλεγχο. Παρ’ όλα αυτά, υπάρχει αυξανόμενη ανησυχία ότι η κατάσταση θα μπορούσε να επιδεινωθεί. Το πιο ακραίο σενάριο είναι ότι, εάν ξεσπάσει ένας γενικός εμπορικός πόλεμος και οι Ηνωμένες Πολιτείες εγκαταλείψουν τον Παγκόσμιο Οργανισμό Εμπορίου, η επιβράδυνση του παγκόσμιου εμπορίου θα μπορούσε να επιδεινωθεί στον βαθμό που θα μπορούσε να σηματοδοτήσει ακόμη και την αρχή του τέλους της παγκοσμιοποίησης.\nΗ εμπορική ολοκλήρωση, η οποία ξεκίνησε μετά τον Β’ Παγκόσμιο Πόλεμο, έφτασε στο αποκορύφωμά της την περίοδο 1990-2008. Από τότε το εμπόριο έχει επιβραδυνθεί, ενώ ο προστατευτισμός βαίνει αυξανόμενος. Ταυτόχρονα, η δημόσια στήριξη προς την παγκοσμιοποίηση έχει μειωθεί και στις δύο πλευρές του Ατλαντικού. Στην Ευρώπη, ο ευρωσκεπτικισμός αμφισβήτησε τις αρχές της ελεύθερης κυκλοφορίας και της οικονομικής ολοκλήρωσης και, στις Ηνωμένες Πολιτείες, τα πλεονεκτήματα του ελεύθερου εμπορίου αμφισβητούνται ανοιχτά.\nΤούτου λεχθέντος, πρέπει να θυμόμαστε ότι το διεθνές εμπόριο έχει ωθήσει σθεναρά την οικονομική ανάπτυξη. Η απελευθέρωση του εμπορίου υπήρξε βασικός παράγοντας για την ώθηση της παγκόσμιας ευημερίας. Η εμπορική ολοκλήρωση έσπρωξε τόσο τις προηγμένες όσο και τις αναπτυσσόμενες οικονομίες σε πρωτοφανή επίπεδα ανάπτυξης, κατά την περίοδο μετά τον Β’ Παγκόσμιο Πόλεμο. Αν και συχνά άνισα κατανεμημένα, τα οφέλη από το διεθνές εμπόριο τράβηξαν και εξακολουθούν να τραβούν εκατοντάδες εκατομμύρια ανθρώπους από την ακραία φτώχεια, την πείνα και τις επιδημικές ασθένειες.\nΤα ιστορικά παραδείγματα δείχνουν ότι οι κλιμακούμενες δασμολογικές συγκρούσεις δεν έχουν νικητές. Μακροπρόθεσμα, ένας εμπορικός πόλεμος υπονομεύει την οικονομική ανάπτυξη για όλες τις εμπλεκόμενες χώρες. Οι εμπορικοί πόλεμοι μειώνουν το διεθνές εμπόριο και προκαλούν παγκόσμια ύφεση. Τόσο οι Ηνωμένες Πολιτείες όσο και η Ευρώπη, ειδικότερα, δεν μπορούν να αντέξουν έναν εμπορικό πόλεμο, καθώς και οι δύο οικονομίες επιβραδύνονται και η επίδραση ακόμη ενός πλήγματος μπορεί να είναι ισχυρή.\nΥπάρχει ακόμη και μια γεωπολιτική πτυχή. Οι δασμοί χρησιμοποιούνται ως μέσο για να επιβραδυνθεί η οικονομική άνοδος της Κίνας και να ελεγχθεί η αυξανόμενη δύναμη ενός γεωπολιτικού ανταγωνιστή. Αυτή η τριβή είναι, επίσης, συστημική. Αφορά ιδεολογίες και τον τρόπο επιχειρηματικής δραστηριότητας. Σε μικρότερο βαθμό, ο ανταγωνισμός με την Ε.Ε. αντανακλά, επίσης, γεωπολιτικούς υπολογισμούς.\nΠρόκειται για ένα πολύ περίπλοκο ζήτημα που πλήττει ευρύτερες περιοχές σε όλο τον κόσμο. Δεν είναι μόνο ένα ευρωπαϊκό πρόβλημα. Αντιμετωπίζεται, επίσης, στις Ηνωμένες Πολιτείες και στον αναπτυγμένο κόσμο γενικότερα.\nΟι ευρωπαϊκές χώρες, ιδίως στον Νότο, βιώνουν μια ολοένα αυξανόμενη εισροή προσφύγων, καθώς και μεταναστών. Καμία χώρα δεν μπορεί να αντιμετωπίσει ένα τέτοιο ζήτημα μόνη της. Μέχρι στιγμής, ωστόσο, η Ευρωπαϊκή Ενωση δεν έχει φανεί ικανή να διαμορφώσει μια ολοκληρωμένη και αποτελεσματική πολιτική. Βεβαίως, υπάρχει μια ισχυρή ανθρωπιστική διάσταση σε αυτό το ζήτημα, όσον αφορά την υποστήριξη και την αλληλεγγύη που πρέπει να επιδείξουν οι κοινωνίες μας σε ανθρώπους που έχουν μεγάλη ανάγκη. Από την άλλη πλευρά, όλοι καταλαβαίνουμε ότι υπάρχει ένα όριο που δεν μπορεί να ξεπεραστεί. Ζητήματα κοινωνικής συνοχής, πολιτικής σταθερότητας, ακόμη και πολιτιστικής ταυτότητας, βρίσκονται ήδη επί τάπητος και πιθανότατα θα οξυνθούν περισσότερο τα επόμενα χρόνια.\nΟι πρωτοφανείς αριθμοί που φθάνουν ασκούν τεράστια πίεση στην ικανότητα των υφιστάμενων συστημάτων ασύλου να απορροφούν τόσο μεγάλους όγκους. Η παροχή τροφίμων, στέγης, υγειονομικής περίθαλψης και ασφάλειας σε αυτούς τους ανθρώπους ξεπερνά τις δυνατότητες ορισμένων χωρών της Ε.Ε., ιδίως της Ελλάδας και της Ιταλίας. Πρέπει να ληφθούν επειγόντως μέτρα, στο πνεύμα πιο ισόρροπης κατανομής βαρών, για τη μετεγκατάσταση των αιτούντων άσυλο που βρίσκονται ήδη στην Ευρώπη. Ομως, δεν χρειάζονται προστασία όλοι όσοι έρχονται στην Ευρώπη. Πρέπει να μπορούμε να εντοπίσουμε καλύτερα τους παράνομους μετανάστες.\nΟι συμφωνίες επαναπατρισμού πρέπει να εφαρμόζονται αποτελεσματικότερα. Αυτό θα λειτουργήσει, επίσης, ως αντικίνητρο για τους παράνομους μετανάστες. Στόχος μας θα πρέπει να είναι η ελεγχόμενη μετανάστευση, στις περιπτώσεις όπου και όταν η μετανάστευση αντιμετωπίζει πραγματικές οικονομικές και εργασιακές ανάγκες, οδηγώντας έτσι τους ανθρώπους σε νόμιμες και ασφαλείς διαδρομές.\nΟι παράνομοι διακινητές πρέπει να διώκονται από τον νόμο. Σχεδόν το 90% των προσφύγων και μεταναστών έχουν υπάρξει θύματα του οργανωμένου εγκλήματος και των διακινητών, στην προσπάθεια να περάσουν απέναντι. Επιπλέον, τα σύνορα πρέπει να ελέγχονται καλύτερα. Και χώρες σαν την Τουρκία θα πρέπει να υποχρεωθούν να τηρήσουν τις δεσμεύσεις τους.\nΠαρ’ όλα αυτά, όλα τα παραπάνω δεν λύνουν το πρόβλημα. Το αναβάλλουν, ίσως επί του παρόντος να το ανακουφίζουν, μπορεί ακόμη και να το αποσύρουν περιστασιακά από την κεντρική ειδησεογραφική προβολή. Αλλά στην πραγματικότητα, εκτός εάν αντιμετωπιστούν οι θεμελιώδεις αιτίες του φαινομένου, θα εξακολουθήσει να μας στοιχειώνει. Η φτώχεια, η στέρηση, οι πολιτικές αναταραχές, οι εθνοτικοί, εμφύλιοι και φυλετικοί πόλεμοι είναι οι βαθύτερες ρίζες του προβλήματος. Για όσο εκατομμύρια άνθρωποι επιλέγουν να διακινδυνεύσουν τη ζωή τους και τη ζωή των δικών τους ανθρώπων, σε απεγνωσμένη αναζήτηση καλύτερου μέλλοντος, δεν υπάρχει μακροπρόθεσμη λύση. Είναι αυτονόητο ότι η αντιμετώπιση του προβλήματος είναι μια πρόκληση πρωτόγνωρων διαστάσεων ως προς την επένδυση που πρέπει να γίνει και την οικονομική βοήθεια, τον συντονισμό και την ηγεσία.\nΑνεξάρτητα από την κλιματική αλλαγή και τις επιστημονικές αναλύσεις που την αφορούν, οι φυσικές καταστροφές γίνονται όλο και πιο συχνές. Ακόμη και αν, όπως υποστηρίζουν ορισμένοι, η υπερθέρμανση του πλανήτη οφείλεται περισσότερο σε περιοδικές κλιματικές αλλαγές, όπως αυτές που έχουν καταγραφεί σε ιστορική μεγακλίμακα, και λιγότερο στην ανθρώπινη συμπεριφορά, το ζήτημα παραμένει και είναι οξύ. Οπως προβλέπεται, μια αύξηση της θερμοκρασίας κατά 2 βαθμούς Κελσίου μπορεί να αποδειχθεί καταστροφική σε όλο τον κόσμο, μια απειλή σχεδόν υπαρξιακών διαστάσεων.\nΤο ιστορικό της αντίδρασής μας σε αυτήν την παγκόσμια απειλή δεν έχει υπάρξει ιδιαίτερα υποσχόμενο. Πολλές διεθνείς διασκέψεις έχουν λάβει χώρα από το 1992, αλλά, παρά τις εύγλωττες διακηρύξεις, οι επιδόσεις σε πραγματικούς όρους είναι φτωχές. Η Συμφωνία των Παρισίων, τον Δεκέμβριο 2015, και πιο πρόσφατα η παρότρυνση των Ηνωμένων Εθνών, τον Σεπτέμβριο 2019, θέτουν πιο φιλόδοξους στόχους, αλλά παραμένει εξαιρετικά αβέβαιο εάν θα οδηγήσουν σε απτή πρόοδο. Η απόσυρση των Ηνωμένων Πολιτειών από τη συμφωνία ρίχνει σκιά στις συνολικές προοπτικές της προσπάθειας.\nΤο ερώτημα είναι, ταυτόχρονα, βαθιά πολιτικό και γεωπολιτικό. Η συνειδητοποίηση του προβλήματος δεν έχει αλλάξει σημαντικά τη συμπεριφορά μας. Η ανθρωπότητα δεν έχει στην πράξη δείξει την προθυμία να αναλάβει το σοβαρό κόστος που εμπλέκεται. Οι κυβερνήσεις είναι, συνήθως, πιο επιρρεπείς να ωθούν τα απαραίτητα μέτρα προς το μέλλον. Και, όπως ο Yuval Noah Harari το έθεσε στο best seller του «Homo Deus» του 2016: «Ενα δισεκατομμύριο Κινέζοι και ένα δισεκατομμύριο Ινδοί φιλοδοξούν να ζήσουν ως μεσοαστοί Αμερικανοί και δεν βλέπουν τον λόγο να βάλουν στο ράφι το όνειρό τους βλέποντας τους Αμερικανούς απρόθυμους να εγκαταλείψουν τα τζιπ και τα εμπορικά κέντρα τους».\nΟι τεχνολογικές καινοτομίες γεννούν αισιοδοξία για τη μετάβαση προς μια οικονομία χαμηλών εκπομπών διοξειδίου του άνθρακα. Αλλά, χωρίς σημαντικές προόδους στην τεχνολογία καθαρής ενέργειας, θα υπάρχει πάντα ένα χάσμα ανάμεσα στην τροφοδότηση της οικονομικής ανάπτυξης και τη σταδιακή κατάργηση των ορυκτών καυσίμων. Οσο αυτή η διάσταση παραμένει, θα είναι δύσκολο για τις χώρες να αναλάβουν τολμηρές δεσμεύσεις για το κλίμα.\nΕπιτρέψτε μου, επίσης, να πω μια δυο λέξεις όσον αφορά τις θαλάσσιες μεταφορές. Ο ΙΜΟ έχει θέσει αρκετά φιλόδοξους στόχους για το 2030 και πέρα. Για να επιτευχθούν θα είναι απαραίτητο να βελτιώσουμε την ποιότητα των καυσίμων που παράγουν τα διυλιστήρια, να περιορίσουμε τη χρήση ιπποδύναμης με αποτέλεσμα να μειώσουμε τις ταχύτητες και να εντατικοποιήσουμε την έρευνα, προκειμένου να βρούμε στο εγγύς μέλλον φιλικότερα προς το περιβάλλον εναλλακτικά καύσιμα.\nΟλοι μας γνωρίζουμε καλά τον κεντρικό ρόλο που έχουν διαδραματίσει οι κοινωνικές ανισότητες στην Ιστορία και στα δύο επίπεδα, το διεθνές και το εγχώριο. Οσον αφορά το πρώτο, πολλές συγκρούσεις και εντάσεις μπορούν να αποδοθούν σε αυτές. Στις μέρες μας, τα ογκώδη μεταναστευτικά κύματα ήταν το άμεσο αποτέλεσμα των υπερβολικών διαφορών στα επίπεδα διαβίωσης μεταξύ χωρών ή περιοχών του κόσμου. Στο εγχώριο επίπεδο, οι κοινωνικές ανισότητες έχουν συχνά προκαλέσει συγκρούσεις, πολιτικές αναταραχές και, περιστασιακά, επαναστάσεις που είχαν σεισμικές συνέπειες. Το γεγονός ότι, με τον καιρό, όλο και περισσότερος πλούτος συσσωρεύεται στα χέρια λιγότερων ατόμων και το χάσμα μεταξύ των εχόντων και των μη εχόντων διαρκώς διευρύνεται είναι ανησυχητικό, όσον αφορά ζητήματα κοινωνικής συνοχής, πολιτικής σταθερότητας και της ποιότητας των δημοκρατιών μας. Σύμφωνα με την OXFAM, οι 62 πλουσιότεροι άνθρωποι έχουν τόσο πλούτο όσο ο μισός κόσμος!\nΑυτό που κάνει, ωστόσο, τις κοινωνικές ανισότητες μια μεγάλη και πιεστική παγκόσμια πρόκληση της εποχής μας είναι η προοπτική ότι, εξαιτίας των οικονομικών εξελίξεων και των τεχνολογικών ανακαλύψεων, μπορεί να κλιμακωθούν δραματικά. Είναι ένα μεγάλο ερώτημα ποιο ποσοστό του πληθυσμού θα έχει τις δεξιότητες για να συμμετέχει ενεργά στη διαδικασία παραγωγής, στις χρηματοοικονομικές συναλλαγές και την επαγγελματική κινητικότητα στο εγγύς μέλλον. Εάν ήδη αυξανόμενα τμήματα των κοινωνιών μας αισθάνονται ότι αφήνονται πίσω, ως outsiders της αναδυόμενης οικονομικής πραγματικότητας, είναι εύκολο να φανταστούμε πώς αυτή η τάση μπορεί να λάβει κρίσιμες διαστάσεις.\nΕπιπλέον, τι θα φέρει το μέλλον για όλους εκείνους, μεταξύ των οποίων ακόμη και γιατροί και δικηγόροι, πόσο μάλλον οδηγοί, δάσκαλοι, εργατοτεχνίτες γραμμών παραγωγής και άλλοι, τα επαγγέλματα των οποίων θα υποκατασταθούν από νέας γενιάς υπολογιστές ή ρομπότ;\nΑκόμη πιο σημαντικό. Πόσοι μπορεί να έχουν το προνόμιο να απολαμβάνουν προηγμένη ιατρική περίθαλψη; Η ιατρική κάνει δραματική πρόοδο, το προσδόκιμο ζωής αυξάνεται, θανατηφόρες ασθένειες βρίσκονται σε διαδικασία θεραπείας, αλλά το κόστος όλων αυτών των καινοτομιών είναι τεράστιο, ένας εφιάλτης για τις ασφαλιστικές εταιρίες και τα συστήματα Κοινωνικής Ασφάλισης. Ποιο ποσοστό κάθε κοινωνίας θα έχει πρόσβαση σε αυτά και πώς θα αντιδράσουν αυτοί που θα μείνουν απέξω;\nΜια τελική παρατήρηση σε αυτό το κεφάλαιο. Δεν είναι πρωτίστως η στέρηση ή η φτώχεια που προκαλεί αγανάκτηση, αναταραχή και, τελικά, εξέγερση. Είναι η σύγκριση με τους πιο προνομιούχους. Και, ακόμη περισσότερο, είναι το άγχος για το μέλλον. Τα Κίτρινα Γιλέκα εξεγέρθησαν στη Γαλλία και υποχρέωσαν την κυβέρνηση σε έναν αμήχανο συμβιβασμό, όχι επειδή λιμοκτονούσαν, αλλά επειδή βλέπουν τους εαυτούς τους στο περιθώριο της νέας οικονομίας και ανησυχούν για το μέλλον τους και το μέλλον των παιδιών τους.\nΑυτό το παγκόσμιο πλαίσιο δεν μπορεί να αντιμετωπιστεί με τα εργαλεία του παρελθόντος. Είναι καινούργιο, είναι απρόβλεπτο. Δημιουργεί νέες προκλήσεις για όλους μας. Ο αντίκτυπος αυτών των αλλαγών στις ζωές των ανθρώπων είναι, στις περισσότερες περιπτώσεις, συντριπτικός. Ως εκ τούτου, προκαλεί άγχος, οδηγεί σε απογοήτευση και δυσπιστία απέναντι στους πολιτικούς θεσμούς.\nΑυτή η αστάθεια και η σύγχυση αντανακλώνται στον κατακερματισμό του πολιτικού συστήματος. Το δικομματικό σύστημα, το οποίο επικράτησε στο παρελθόν σε όλα σχεδόν τα ευρωπαϊκά κράτη, ήταν το προϊόν ενός πιο οριοθετημένου προσανατολισμού του εκλογικού σώματος, εξαιτίας της ρεαλιστικής προσδοκίας μιας σταθερής βελτίωσης του βιοτικού επιπέδου. Σήμερα, νέοι πολιτικοί σχηματισμοί έχουν επισκιάσει ή σχεδόν αντικαταστήσει πλήρως τα παραδοσιακά, παλιά κόμματα.\nΑκόμη μία πιο εύγλωττη αντανάκλαση της τρέχουσας αστάθειας και του προβληματισμού είναι η αναζωπύρωση των αποσχιστικών κινημάτων. Κατά τη διάρκεια της τελευταίας περίπου δεκαετίας είμαστε μάρτυρες μιας γενικότερης ενδυνάμωσης ριζοσπαστικών, ακόμη και εξτρεμιστικών, φωνών εις βάρος πιο μετριοπαθών και πιο λογικών εκφράσεων. Αυτό τρέφει τον λαϊκισμό. Γιατί ο λαϊκισμός τρέφεται από τη δυσπιστία και την απογοήτευση. Ο λαϊκισμός προσποιείται ότι προσφέρει απλοϊκές λύσεις σε περίπλοκα προβλήματα, αλλά αυτό συνήθως καταλήγει σε βαρύ κόστος μακροπρόθεσμα.\nΟ ρόλος των Μέσων Μαζικής Ενημέρωσης και το ζήτημα της ακριβούς και αμερόληπτης πληροφόρησης είναι επίσης καθοριστικής σημασίας. Πληροφορίες που θα επιτρέπουν την ελεύθερη επιλογή. Οταν οι πληροφορίες εξυπηρετούν κατεστημένα συμφέροντα, διακυβεύεται η ελεύθερη επιλογή. Κατ’ επέκταση, τα μέσα κοινωνικής δικτύωσης προσθέτουν στη σύγχυση των ημερών μας. Μπορεί, αφενός, να ενθαρρύνουν τη συμμετοχή και να επισύρουν την προσοχή σε συγκεκριμένες ανησυχίες της κοινωνίας, αλλά, από την άλλη πλευρά, fake news που διαδίδονται μέσω αυτού του καναλιού και ο επακόλουθος αποπροσανατολισμός και η παραπληροφόρηση που προκαλούνται είναι ένα κρίσιμο ζήτημα.\nΕίναι επείγον να επανεξεταστούν οι προοπτικές, να αρχίσουμε να δίνουμε μεγαλύτερη προσοχή στις ανάγκες των συμπολιτών μας, να μιλάμε ειλικρινά και να θέτουμε τις προτεραιότητές μας. Οι παγκόσμιες προκλήσεις που βρίσκονται μπροστά μας μπορούν να μας δοκιμάσουν όλους. Εχουν τουλάχιστον ένα κοινό σημείο. Καμία χώρα, καμία κυβέρνηση, πόσο μάλλον πολιτικό κόμμα, δεν μπορεί να τις αντιμετωπίσει μόνη της. Είναι ώρα να καθίσουμε όλοι μαζί και να εστιάσουμε στα πραγματικά ζητήματα, να μάθουμε να συζητάμε και πάνω απ’ όλα να συνεργαζόμαστε.\nΛέγεται ότι βρισκόμαστε μπροστά στο λυκόφως των ηγεσιών. Είναι αλήθεια ότι, σε σύγκριση με τις θρυλικές προσωπικότητες του παρελθόντος, ακόμη και του σχετικά κοντινού παρελθόντος, οι σύγχρονοι ηγέτες φαίνονται να υπολείπονται. Η περιπλοκότητα των προβλημάτων και η υπερβολική έκθεση στα μέσα, επίσης, δεν βοηθούν. Ωστόσο, οι απαιτητικοί καιροί απαιτούν διορατικότητα, αποφασιστικότητα, σεβασμό προς τους ανθρώπους και βλέμμα στραμμένο στο μακροπρόθεσμο. Οι προαναφερθείσες παγκόσμιες προκλήσεις που βρίσκονται μπροστά μας μπορεί να είναι, όπως πολλές φορές στο παρελθόν, το λίπασμα για υψηλής ποιότητας ηγεσία.\nΕνας διαπρεπής πολιτικός και μακρόβιος Βρετανός πρωθυπουργός το έθεσε ως εξής: «Η ζωή είναι πολύ σύντομη για να είναι μικρή. Ο άνθρωπος δεν ολοκληρώνεται ποτέ τόσο όσο όταν αισθάνεται βαθιά, ενεργεί με τόλμη και εκφράζεται με ειλικρίνεια και θέρμη. Αυτός ο πολιτικός ήταν ο Βενιαμίν Ντισραέλι. Ας έχουμε τα μάτια μας ανοιχτά για τους ομοίους του στα χρόνια που έρχονται».


Συνέχιση υποβολής αιτήσεων δανείων έτους 2020. - Πανελλήνια Ομοσπονδία Ενώσεων Υπαλλήλων Πυροσβεστικού ΣώματοςΠανελλήνια Ομοσπονδία Ενώσεων Υπαλλήλων Πυροσβεστικού Σώματος\nPublished by poeyps at 10/07/2020\nΘΕΜΑ: «Συνέχιση υποβολής αιτήσεων δανείων έτους 2020».\nμε το υπ΄αριθμ΄1030/2/823 Φ.516.11.4.3 έγγραφο Γ΄ παροχών του Τ.Π.Υ.Π.Σ. του Τ.Ε.Α.Π.Α.Σ.Α. το οποίο αναφέρει ότι ύστερα από την επεξεργασία των μέχρι τώρα υποβληθέντων αιτήσεων για χορήγηση δανείων διαπιστώθηκε ότι το ποσό των εγκεκριμένων πιστώσεων για το έτος 2020 επαρκεί για την ικανοποίηση και νέων αιτημάτων για χορήγηση δανείων.\nΩς εκ τούτου, όσοι επιθυμούν τη χορήγηση δανείου μπορούν να υποβάλουν αιτήσεις κανονικά σύμφωνα με το παραπάνω έγγραφο.


Γεωργία Μπατσαρά: "Βέροια ΠΡΩΤεύουσα ΠΟΛΗ" - Ονόματα πολιτών που υπογράφουν την Ιδρυτική Διακήρυξη - faretra.info\nΓεωργία Μπατσαρά: "Βέροια ΠΡΩΤεύουσα ΠΟΛΗ" - Ονόματα πολιτών που υπογράφουν την Ιδρυτική Διακήρυξη\n27 Φεβρουαρίου 2019 στις 21:33\tFaretra.info\nΗ Βέροια είναι από τις λίγες ελληνικές και όχι μόνο πόλεις με συνεχή παρουσία στην ιστορία από την αρχαιότητα μέχρι σήμερα.\nΣτους γεωγραφικούς χάρτες η Ημαθία παρουσιάζεται αφαιρετικά, ως μια μεγάλη καρδιά. Και σ΄ αυτήν την καρδιά, τον πρωταγωνιστικό, τον πρωτεύοντα ρόλο, τον έχει η ΠΡΩΤεύουσα πόλη, η Βέροια! Η καρδιά της Μακεδονίας μας, η καρδιά, της καρδιάς της Ελλάδας!\nΗ Βέροια ενώνει. Από τη Βέροια ξεκινούν και στη Βέροια καταλήγουν όλοι οι δρόμοι για το δήμο μας και κατ΄ επέκταση ολόκληρη την Ημαθία, το σταυροδρόμι των οδικών αξόνων της Ελλάδας!\nΣτο δήμο μας βρίσκεται το φράγμα του Αλιάκμονα που αρδεύει τον κάμπο μας και δίνει ζωή και πόρους στους κατοίκους του, και η γέφυρα που ενώνει την Ημαθία.\nΣτο δήμο μας βρίσκεται ο προϊστορικός οικισμός της Νικομήδειας και θα μπορούσα να αναφέρω πλείστους άλλους λόγους.\nΣτην απόλυτη διαφάνεια παντού.\nΣτη χρηστή διοίκηση, βασισμένη στις αρχές δικαίου\nΣτη χρηστή διαχείριση του δημόσιου χρήματος.\nΣτο σεβασμό στο δημόσιο διάλογο, τις διαφορετικές γνώμες και απόψεις τις οποίες αξιοποιούμε δημιουργικά\nΑντιμετωπίζουμε με πνεύμα δικαίου όλους τους πολίτες και με απόλυτο σεβασμό στις ιδιαιτερότητες και τις διαφορετικότητές τους.\nΣτηρίζουμε και επιβραβεύουμε τον εθελοντισμό.\nΣτην ποιοτική υγεία για όλους ανεξαιρέτως τους πολίτες, μέσα από τις δημόσιες και τις κοινωνικές δομές, όπως κοινωνικό ιατρείο, φαρμακείο, βοήθεια στο σπίτι.\nΣτη διαδημοτική συνεργασία των δημόσιων δομών υγείας.\nΣτην παιδεία για όλους, με ένταξη της πόλης μας στο νέο ευρωπαϊκό πρόγραμμα «Πόλεις που μαθαίνουν».\nΕνισχύουμε και στηρίζουμε όλες τις μορφές τουρισμού ( αναψυχής-συνεδριακό, θρησκευτικό) ως δυναμικό μοχλό ανάπτυξης και τον τρίτο πυλώνα της τοπικής μας οικονομίας.\nΠροβάλλουμε τον πολιτισμό μας που αποτελεί τη βασική συνιστώσα προσέλκυσης τουρισμού.\nΑξιολόγηση υφιστάμενων δομών και υπηρεσιών.\nΕσωτερική αξιολόγηση, αναδιάρθρωση δομών, αρμοδιοτήτων και υπηρεσιών σύμφωνα με τις ανάγκες και βάσει των μελετών, με στόχο τη βελτίωση της διοικητικής ικανότητας του δήμου και σκοπό τις αποδοτικότερες και αποτελεσματικότερες υπηρεσίες, για την καλύτερη εξυπηρέτηση του πολίτη.\nΧρησιμοποίηση της κοινωνίας της πληροφορίας και των νέων τεχνολογιών, ώστε να γίνει η Βέροια « έξυπνη πόλη».\nΑνάπτυξη δικτύου Wi fi σε ολόκληρη την πόλη και σ’ ολόκληρο το δήμο.\nΠροτυποποίηση και πιστοποίηση όλων των συστημάτων του δήμου με χρήση σύγχρονων ψηφιακών συστημάτων.\nR&D (Research and Development, Έρευνα και Ανάπτυξη). Λειτουργία τμήματος στο δήμο , που θα ασχολείται αποκλειστικά με ερευνητικά προγράμματα ανάπτυξης (ευρωπαικά και μη), σε συνεργασία με επιστήμονες και πανεπιστημιακά τμήματα, για τη διασύνδεση έρευνας και αγοράς εργασίας (π.χ. εφαρμογή σε αγροτοδιατροφικό τομέα, ανάπτυξης επιχειρήσεων κλπ).\nΛειτουργία τηλεφωνικής γραμμής του πολίτη για άμεσες παρεμβάσεις και δημιουργία στα πρότυπα ΚΕΠ με ηλεκτρονικές παρεμβάσεις.\nΕνεργοποίηση και απελευθέρωση, στο μέγιστο δυνατό των υγιών, δημιουργικών και παραγωγικών δυνάμεων των κοινωνικών, επιστημονικών, πολιτιστικών, αθλητικών και άλλων συλλόγων, σωματείων και φορέων του δήμου, στηρίζοντας τις δράσεις τους και ενισχύοντας την ύπαρξή τους στις τοπικές κοινωνίες.\nΑνάλυση δεδομένων πληθυσμού και\nστήριξη των ευαίσθητων κοινωνικά ομάδων μέσα από την αξιοποίηση των ήδη υπαρχόντων κοινωνικών δομών και την ανάπτυξη νέων βραχυπρόθεσμα.\nΒελτίωση της καθημερινότητας των πολιτών σε πόλη και χωριά, ώστε αυτοί να απολαμβάνουν τη βέλτιστη ποιότητα ζωής μέσα σ’ ένα πολιτισμένο περιβάλλον.\nΠροώθηση της ενδοδημοτικής αποκέντρωσης, με παραχώρηση στις κοινότητες εφοδίων και εργαλείων που θα τις επιτρέψουν να αναπτύξουν τις δικές τους ιδιαίτερες δυνατότητες.\nΚαλύτερες υπηρεσίες καθαριότητας σε όλα τα χωριά.\nΦροντίδα για τα σχολεία και τους παιδικούς σταθμούς (κτιριακές φθορές, θέρμανση) συνεχής συντήρηση στο πλαίσιο των αρμοδιοτήτων του δήμου.\nΣυνεχής συντήρηση και καθαριότητα των παιδικών χαρών.\nΣυντήρηση-καθαριότητα των κοιμητηρίων και σχεδιασμός επέκτασης και λειτουργία νέων μακροπρόθεσμα.\nΣυνεργασία με την αστυνομική διεύθυνση για θέματα ασφάλειας των πολιτών.\nΣυνεργασία με την τροχαία για τη βιώσιμη κινητικότητα.\nΣυμμετοχή του δήμου σε εθνικές και διεθνείς εκθέσεις με στόχο την προβολή των συγκριτικών πλεονεκτημάτων μας , του πολιτισμού και των προϊόντων μας.\nΣτήριξη και ενίσχυση των αθλητικών σωματείων και διεκδίκηση πανελλήνιων, πανευρωπαϊκών και παγκόσμιων αθλητικών εκδηλώσεων.\nΑδελφοποιήσεις του δήμου με άλλους δήμους εσωτερικού και εξωτερικού.\nΑνάπτυξη πολιτικών για την ένταξη των προσφύγων και των μεταναστών, όταν αυτό κρίνεται αναγκαίο.\nΕξοικονόμηση και αύξηση πόρων πέρα από το πρόγραμμα δημοσίων επενδύσεων και τον τακτικό προϋπολογισμό και δημιουργία προϋποθέσεων ανάπτυξης με αξιοποίηση:\n1ον. Της ακίνητης περιουσίας του δήμου και\n2ον. Όλων των σύγχρονων χρηματοδοτικών εργαλείων, με μια νέα λογική, στηρίζοντας ενεργά και αποφασιστικά, τις συμπράξεις δημοσίου και ιδιωτικού τομέα [ΣΔΙΤ] και αξιοποιώντας διαφορετικές πηγές χρηματοδότησης όπως ευρωπαϊκά προγράμματα ή χρηματοπιστωτικούς διεθνείς οργανισμούς που αντιμετωπίζουν την αυτοδιοίκηση με αυξημένο ενδιαφέρον.\nΦυσικό αέριο στη Βέροια …νομίζω ότι η πόλη το δικαιούται και μάλιστα άμεσα.\nΑξιοποίηση της ένταξης της πόλης στα δίκτυα «πόλεις με ποτάμια», «πόλεις με λίμνες»\nΔιεκδίκηση απόκτησης του παλαιού δικαστικού Μεγάρου.\nΠαραχώρηση για χρήση δημοτικών κτιρίων, και γενικά δημοτικής περιουσίας όπου υπάρχει δυνατότητα σε πολιτιστικούς συλλόγους και κοινωνικούς φορείς ώστε αυτά να αξιοποιούνται δημιουργικά και αποτελεσματικά.\nΛειτουργία του Λαογραφικού Μουσείου.\nΑξιοποίηση επιτέλους της «Αμάλθειας», στο βαθμό που εμπλέκεται ο δήμος .σε συνεργασία με τους άλλους εταίρους.\nΑποπεράτωση των ημιτελών έργων στο μέτρο του δυνατού\nΣχεδιασμός και θεμελίωση νέων έργων\nΑξιοποίηση της κοίτης του Τριποτάμου σ’ όλο της το μήκος και του φράγματος του Αλιάκμονα.\nΑνάδειξη του μνημείου που βρίσκεται στο φράγμα εις μνήμην του εθνάρχη Καραμανλή καθώς και του τάφου που υπάρχει εκεί.\nΣυντήρηση , αναπαλαίωση και ανάδειξη των διατηρητέων στις συνοικίες της Μπαρμπούτας και της Κυριώτισσας.\nΚατασκευή έργων ύδρευσης, αποχέτευσης και βιολογικού καθαρισμού στις κοινότητες του δήμου μας που δεν υπάρχουν.\nΣυνεργασία με την Π.Κ.Μ για την κατασκευή σύγχρονου οδικού δικτύου που θα συνδέει τη Βέροια με τη Βεργίνα\nη ολοκληρωμένη και αποτελεσματική διαχείριση των αδέσποτων σε συνεργασία με τις φιλοζωικές οργανώσεις, τις κτηνιατρικές υπηρεσίες και τους κοινωνικούς φορείς, με τη σύμπραξη δημόσιου και ιδιωτικού τομέα και αυστηρή εφαρμογή της νομοθεσίας, η οποία βέβαια πρέπει να εκσυγχρονιστεί. Παρεμβάσεις στην κεντρική εξουσία με προτάσεις – τροπολογίες όπου κρίνουμε απαραίτητο ώστε να πάψουν τα αδέσποτα να είναι το μεγάλο πρόβλημα της πόλης. Το πρόβλημα αυτό δε λύνεται από τη μια μέρα σην άλλη . Απαιτεί ευαισθησία και σωστό σχεδιασμό. Εχουμε να κάνουμε με ζωντανούς οργανισμούς και οφείλουμε να σεβαστούμε τις συνθήκες ευζωϊας τους. Πάνω από όλα όμως απαιτείται φιλοζωϊκή παιδεία και κουλτούρα.Τα ζώα συντροφιάς δεν είναι παιχνίδια που τα προσφέρουμε ως δωράκι στα παιδιά μας ή και στον εαυτό μας και όταν τα βαρεθούμε τα πετάμε έξω από το σπίτι μας, ως ανεπιθύμητα.\nΑβραμίδης Γιάννης, ιατρός\nΑδαμίδης Παύλος, μέλος ΝΟΔΕ ΝΔ Ημαθίας\nΑκριβόπουλος Γιάννης, Δικηγόρος, πρώην πρόεδρος Δημ. Συμβουλίου\nΑκριτίδης Σάββας, πρώην πρόεδρος ΝΟΔΕ ΝΔ Ημαθίας, δικηγόρος\nΑλεξίου Κατερίνα, Υπάλληλος ΟΑΕΔ.\nΑναστασίου Νίκος, μέλος ΝΟΔΕ Ημαθίας\nΑναστασίου Στέλιος, μέλος ΔΣ Εργαζομένων Νοσοκομειου\nΑνδρεανίδης Πέτρος, πρώην πρόεδρος ΟΝΝΕΔ Ημαθίας\nΑντωνιάδης Νίκος, πρωην Νομαρχιακός σύμβουλος, ιατρός\nΑραμπατζή Στέλλα, μέλος ΝΟΔΕ ΝΔ Ημαθίας, ιατρός\nΒαρακλή Ευδοξία, μέλος ΔΗΜΤΟ ΝΔ Βέροιας, επιχειρηματίας\nΒασιάδης Τάσος, Μελος ΔΣ Πανελλήνιου Ιατρικού συλλόγου, ιατρός\nΒασιλειάδης Κώστας ,Υπάλληλος.\nΒέιος Κώστας, πολιτικός μηχανικός\nΒενιόπουλος Κώστας, Ασφαλιστικός Σύμβουλος\nΒεσυρόπουλος Απόστολος, Βουλευτής ΝΔ Ημαθίας\nΒλαχογιάννη Ιφιγένεια, μέλος μητρώου ΝΔ,επιχειρηματίας\nΒλαχόπουλος Κων/νος, Δικηγόρος\nΒλαχόπουλος Τάκης, πρώην Βουλευτής , πρώην Ευρωβουλευτής\nΒύζας Μάκης, πρώην μελος ΝΟΔΕ ΝΔ Ημαθίας\nΓεροντίδης Αθανάσιος, Δάσκαλος Καράτε.\nΓιαμουστάρη Αθανασία, μέλος ΝΟΔΕ Ημαθίας, δημ. υπαλληλος\nΓιανναβαρτζής Σταύρος, Επιχειρηματίας, πρώην Γεν. Γραμματέας ΝΑ Ημαθίας\nΓιαννακάκης Χρήστος, Πρόεδρος Κοινοπραξίας Συνεταιρισμών Ημαθίας,Σύμβουλος Γραμματέα Π.Ε ΝΔ\nΓιαννουλάκης Βασίλειος, πρώην Δημοτικός Σύμβουλος,Πρόεδρος Δημοτικού Συμβουλίου\nΓκαμπέσης Αργύρης, πρώην Διοικητής Νοσοκομείου\nΓκεκόπουλος Αθανάσιος ,Πρόεδρος κοιν Ριζωμάτων.\nΓουτσίκα Ελένη, εφοριακός\nΔαγαλέας Σάκης ,Καθηγητής Ξένων Γλωσσών.\nΔασκαλοπούλου Ελένη, Υπάλληλος ΟΑΕΔ.\nΔουλγερίδου Μαρία, σύμβουλος κοινότητας Κουμαριάς, επιχειρηματίας\nΕλευθεριάδου Ελένη, πρώην Δημ. Σύμβουλος\nΕυαγγελόπουλος Νίκος, πρώην Δ/ντης Β/θμιας Εκπ/σης Ημαθίας\nΕυαγγελόπουλος Χρήστος, Φυσικοθεραπευτής.\nΖάχος Σταύρος, πρόεδρος ΔΗΜΤΟ Νάουσας ΝΔ Ημαθίας\nΖησιόπουλος Αντώνης,πρώην μέλος ΝΟΔΕ ΝΔ Ημαθίας\nΖιώγας Δημήτριος ,Καθηγητής.\nΖιώγας Κώστας, πρώην πρόεδρος ΟΝΝΕΔ Ημαθίας\nΖωγράφος Βασίλης, πρώην Πρόεδρος ΝΟΔΕ Ημαθίας\nΘέμελη Ζωζώ,Συνταξιούχος Ιδ.Υπάλληλος.\nΘεοδωρακόπουλος Μάκης, συνδικαλιστής ΟΤΕ, συνταξιούχος\nΘεοχαρόπουλος Αντώνιος, γραμματέας ΝΟΔΕ ΝΔ Ημαθίας, επιχειρηματίας\nΘεοχαρόπουλος Δημήτριος, Δ/της Δημ. Σχολείου\nΘεοχαρόπουλος Κώστας, πρώην Δημ. Σύμβουλος, συνδικαλιστής, συνταξιούχος εκπαιδευτικός\nΘώμογλου Γεώργιος, δημόσιος υπάλληλος\nΙακωβίδης Ιωάννης, δημ. Υπάλληλος, συνδικαλιστής\nΙσαακίδης Μάκης, πρώην πρόεδρος Ιατρικού συλλόγου\nΙωαννίδου Δέσποινα, μέλος ΔΗΜΤΟ ΝΔ Βέροιας\nΚακαγιάννης Θεόδωρος , πρώην πρόεδρος ΕΛΜΕ Ημαθίας\nΚαλαιτζίδης Αλέξανδρος, πρόεδρος ΟΝΝΕΔ Ημαθίας\nΚαλαιτζίδης Κωνσταντίνος, Αντιπεριφερειάρχης Ημαθίας\nΚαραπαναγιωτίδης Κων/νος, πρώην Νομάρχης Ημαθίας\nΚαρατζιούλα Κατερίνα ,Επιχειρηματίας.\nΚαρατζιούλα Νίκη, Περιφερειακή Σύμβουλος Ημαθίας\nΚαρατζιούλας Κώστας, επιχειρηματίας\nΚαρατζιούλας Παύλος, επιχειρηματίας\nΚασάπη Ασημένια, μέλος ΔΗΜΤΟ ΝΔ Ημαθίας, νοσηλεύτρια\nΚασιάρα Ιουλία .Επιχειρηματίας.\nΚατσικάρη Τζουλιάνα, ιατρός νοσοκομείου Βεροίας.\nΚελεσίδης Ευστάθιος, Δημ. Συμβουλος, μέλος ΔΗΜΤΟ ΝΔ Ημαθίας\nΚελεσίδης Στάθης, Επιχειρηματίας.\nΚίρτσιος Στέργιος. Πρόεδρος κτηνοτρόφων.\nΚόβας Φώτιος, μέλος μητρώου στελεχών ΝΔ,δικηγόρος\nΚοσιονίδης Ιωάννης, μέλος ΝΟΔΕ Ημαθίας\nΚοσμίδης Αθανάσιος, μέλος ΝΟΔΕ Ημαθίας\nΚουπατσιάρης Αθανάσιος, πρώην προεδρος Νομαρχ συμβουλίου Ημαθίας, ιατρός\nΚουπίδης Θεόφιλος , Επιχειρηματίας.\nΚουπίδου Σοφούλα ,Νοικοκυρά.\nΚουτσαντάς Αντώνης Επιχειρηματίας.\nΚουτσουπιάς Φώτιος, μέλος μητρώου στελεχών ΝΔ\nΚουφόπουλος Αντώνιος, αντιπρόεδρος ΝΟΔΕ ΝΔ Ημαθίας\nΚυριαζόπουλος Στέφανος, πρώην βουλευτής\nΛαζόπουλος Κώστας, Πυροσβέστης, συνδικαλιστής\nΛιλιόπουλος Κώστας ,επιχειρηματίας. Αγρότης.\nΛουκίδης Κοσμάς, πρώην πρόεδρος κοιν Μακροχωρίου\nΛυρή Ντίνα,Ιδιωτική Υπάλληλος.\nΛυσίτσας Νίκος, πρώην πρόεδρος Νομαρχ συμβουλίου Ημαθίας, ιατρός\nΜάλαμα ¨Ελλη,Λύκειο Ελληνίδων.\nΜαντραντζής Λάζαρος, δικηγόρος\nΜαρτάκης Ιωάννης,απόστρατος στρατηγός\nΜελιόπουλος Μάκης ,Επιχειρηματίας.\nΜηνάς Γιώργος , πρώην πρόεδρος Νομαρχιακού Συμβουλίου Ημαθίας , ιατρός\nΜοτσιόπουλος Χρήστος, μέλος ΝΟΔΕ Ημαθίας\nΜοτσιόπουλος Χρήστος. Επιχειρηματίας.\nΜουρτζίλα Βασιλική, Συνταξιούχος Διευθύντρια Τράπεζας.\nΜουρτζίλας Νικόλαος, επιχειρηματίας\nΜουρτζίλας Στέργιος, πρόεδρος Πολυτέκνων, ΕΠΣ,Δάσκαλος\nΜπάκος Γεώργιος, Συνταξιούχος Αστυνομικός.\nΜπαρτζώκας Αναστάσιος, πολιτευτής ΝΔ, δικηγόρος\nΜπατσαρά Φρόσω,συνταξιούχος νοσηλεύτρια\nΜπατσαρά Χάιδω, πρώην Αντιδήμαρχος, συνταξιούχος δασκάλα\nΜπατσαράς Ηλίας, πρόεδρος Πολυδενδρίου Ημαθίας,δημ. υπάλληλος\nΜπαχούμη Αγγελική, δημ. υπάλλ\nΜπεμπέτσου Αλκμήνη, Συνταξιούχος Εκπαιδευτικός.\nΜπιλέκας Γεώργιος, μέλος ΝΟΔΕ Ημαθίας, δικηγόρος\nΜπίλης Προκόπης, μέλος μητρώου στελεχών ΝΔ\nΜπόσινας Γεώργιος, φυσιοθεραπευτής\nΜπουτζιώνα Χάιδω,πρώην Αντινομάρχης,συνταξιούχος Διευθύνουσα Νοσοκομείου Βέροιας\nΝεστορόπουλος Απόστολος, πρώην Δήμαρχος Δήμου Απ. Παύλου\nΝεστορόπουλος Γιάννης, Πολιτικός Μηχανικός.\nΝτόντης Τάκης, συνταξιούχος ΕΛΤΑ, συνδικαλιστής\nΟρταντζόγλου Μιρέλα ,Δικηγόρος\nΠαζάρας Βασίλειος,απόστρατος στρατηγός\nΠαλουκίδης Κώστας ,Πολιτικός Μηχανικός.\nΠαπαγεωργίου Γρηγόριος, μέλος ΝΟΔΕ Ημαθίας\nΠαπαδόπουλος Αργύρης, Ηλεκτρολόγος,Σπουδαστής.\nΠαπαδόπουλος Θανάσης, αιρετός ΔΑΚΕ, καθηγητής\nΠαπαδόπουλος Κλήμης, Δ/ντής 3ου Δημοτικού Σχολείου Μακροχωρίου.\nΠαρασκευάς Κώστας, Στρατιωτικός.\nΠατσίκας Ζήσης του Χρήστου, δημοτικός σύμβουλος, δημοσιογράφος\nΠυρινός Δημήτριος, μέλος ΔΗΜΤΟ Βέροιας, Δ/ντης 16ου δημοτικού σχολείου\nΣαββίδης Γιώργος, Νοσηλευτής.\nΣακαλής Μιχάλης, πρώην Δημ. σύμβουλος\nΣαμαράς Αντώνης, Ιατρός Νοσοκομείου Βεροίας.\nΣαρηγιαννίδης Γιάννης, ιατρός, πρωην Δ/ντης ΙΚΑ\nΣαρηγιαννίδης Πέτρος , ιατρός\nΣιδηρόπουλος Ορέστης, πρώην Αντινομάρχης,ιατρός\nΣίμου Μιμίκα, φαρμακοποιός\nΣισμανίδης Κωνσταντίνος, μέλος ΔΣ Επιμελητηρίου Ημαθίας\nΣουγιουλτζή Ολυμπία, μέλος ΝΟΔΕ Ημαθίας, επιχειρηματίας\nΣούρλας Γεώργιος, επιστημονικός συνεργάτης Βουλής\nΣοφιανίδης Γεώργιος, στέλεχος ΟΑΕΔ\nΣοφιανίδης Μάνος, Δικηγόρος.\nΣτραβάκου Λουίζα, ιατρός\nΣυμεωνίδης Ιωάννης, μέλος ΝΟΔΕ Ημαθίας, συνδικαλιστής Νοσοκομείου Βέροιας\nΣυμεωνίδου Σοφία, Υπάλληλος.Μπάκου Αμαλία ,Νοσηλεύτρια.\nΤάκης Νίκος, προεδρος ΔΗΜΤΟ Αλεξάνδρειας\nΤζήμα Συρμούλα, πρόεδρος ΔΗΜΤΟ Βέροιας, Δημ. Σύμβουλος, δικηγόρος\nΤζιμούρτα Δέσποινα, πρώην Πρόεδρος Γυναικών ΝΔ.\nΤζίμπουλας Νικόλαος, συνταξιούχος εκπ/κός\nΤουτουντζίδης Παύλος, Προέδρος Νομαρχ. Τμήματος Δασκάλων, μέλος ΔΗΜΤΟ Βέροιας\nΤραχανίδης Ιωάννης, συνταξιούχος οικοδόμος\nΤριανταφυλλίδης Νίκος, Δικηγόρος.\nΤσαβδαρίδης Λάζαρος, πρώην βουλευτής Ημαθίας, δικηγόρος\nΤσαμήτρος Ηλίας, πρώην πρόεδρος Δημ. Κοιν. Βέροιας\nΤσίρης Γιώργος, Καθηγητής, Συνδικαλιστής\nΦράγγος Χρήστος , Συνταξιούχος, ΑΤΕ\nΦραγκάκης Αντώνιος, ιατρός\nΦωτιάδης Ηλίας, πρώην βουλευτής\nΧαρίση Σιμώνη ,Πρώην Πρόεδρος Γυναικών ΝΔ\nΧατζηιωαννίδης Λάζαρος, ιατρός\nΧατζηκωστής Στράτος, συνταξιούχος Δημοσίου\nΧατζόπουλος Αντώνιος, πρώην Αντινομάρχης, ιατρός\nΧριστοφορίδης Αιμίλιος, συνταξιούχος δάσκαλος, συνδικαλιστής\nΕτικέτες Γεωργία ΜπατσαράΔημοτικές Εκλογές 2019


ΑΡΓΟΛΙΔΑ mykines.blogspot.gr: Επιτέλους πότε θα κάνετε αυτοκριτική?\nΕπιτέλους πότε θα κάνετε αυτοκριτική?\nΗ κατάσταση στο Άργος ειναι απελπιστική\nΚλείνουν καθημερινά επιχειρήσεις\nΑλλά για όλα φταίνε οι άλλοι?/\nΠότε κύριοι επιχειρηματίες της πόλης κάνατε αυτοκριτική?\nΤόσα χρόνια όταν νοιώθατε οτι η πόλη σβήνει τι κάνατε?/\nΒγάλατε τα αμάξια σας απο έξω απο τα μαγαζιά σας ποτέ ,να παρκάρει και να ψωνίσει κανένας?\nΣτηρίξατε ποτέ την πόλη κύριοι επιχειρηματίες βγαίνοντας στην πλατεία να δηλώσετε παρών?\nΗ διασκεδάζατε σε μακρινά μέρη, και την επόμενη ,απαιτούσατε απο τους πελάτες σας να ψωνίσουν ενα πουκάμισο?\nΚριτικάρατε την κρίση ,ενώ σαν επιχειρηματίες Δεν κάνατε μια συσπείρωση ,αλλά κοιτάγατε ο ένας να βγάλει τα μάτια του άλλου\nΔιαμαρτυρόσασταν για την κατάντια του Άργους ,ενώ ποτέ δεν σας είδαμε να δώσετε παρών ενα βράδυ στην πόλη ,να την φωτίσετε ,με τον παρών σας, και γλεντάγατε σε άλλες πόλεις ,άλλες πατρίδες λέω εγώ Ναύπλιο\nΌταν το κράτος κατηγορούσε συληβδειν τους δημοσίους υπαλλήλους ευχαριστηθήκατε?\nΤώρα καταλάβατε οτι είναι ντόμινο ,και αφού εξαθλίωσαν την μεσαία τάξη ,κανείς δεν θα πάρει ούτε ενα παπούτσι απο εσάς?\nΣυμμετείχατε ,πλην ελάχιστων εξαιρέσεων σε επιτροπές, σε συμβούλια, σε δήμους, να κάνετε προτάσεις?\nΤην χρυσή δεκαετία του 90 τι προτάσεις κάνατε για την πόλη όταν κονομάγατε?\nΕίμαι λίγο σκληρός αλλά η αλήθεια πονάει και όλοι πρέπει να κάνουνε αυτοκριτική


ΤΟ ΕΛΑΦΙ ΚΑΙ Ο ΣΤΑΥΡΟΣ | Γωνιά , Άγιοι Πάντες , Κέρκυρα\nHome/Αξίζει να διαβάσεις/ΤΟ ΕΛΑΦΙ ΚΑΙ Ο ΣΤΑΥΡΟΣ\nπ. Θεμιστοκλής Μουρτζανός 19/09/2020\nΜία από τις πιο ωραίες ιστορίες αγίων στη ζωή της Εκκλησίας είναι κι αυτή του αγίου Ευσταθίου και της οικογένειάς του. Ειδωλολάτρης ενάρετος ο άγιος, Πλακίδας το όνομά του, στρατηγός του ρωμαϊκού στρατού, βγαίνει για κυνήγι. Καταδιώκει ένα μεγάλο ελάφι και ξάφνου βλέπει ανάμεσα στα κέρατά του λαμπρότατο σταυρό και την μορφή του Χριστού που του έλεγε: «Πλακίδα, γιατί με διώκεις; Εγώ είμαι ο Ιησούς Χριστός, τον οποίον εσύ, χωρίς να γνωρίζεις, λατρεύεις με τα αγαθά σου έργα. Ήλθα στην γη ως άνθρωπος, για να σώσω το ανθρώπινο γένος και σήμερα σου εμφανίστηκα, για να σε συλλάβω στα δίκτυα της φιλανθρωπίας μου». Μετά την πρώτη έκπληξη ο άγιος βαφτίζεται χριστιανός, παίρνει το όνομα Ευστάθιος, μυεί στην πίστη την γυναίκα του που βαφτίζεται Θεοπίστη και τους δύο γιους του, τον Αγάπιο και τον Θεόπιστο. Ο άγιος θα χάσει την περιουσία του, θα ταξιδέψει στην Αίγυπτο, ενώ κατά τη διάρκεια του ταξιδιού θα χάσει τόσο τη γυναίκα όσο και τα παιδιά του. Θα γίνει κηπουρός για δεκαπέντε χρόνια. Η Ρώμη περνά δυσκολίες και ο αυτοκράτορας αναζητεί τον ικανότερο των στρατηγών του. Ο Ευστάθιος αναλαμβάνει τη ηγεσία του στρατού, στον οποίο στρατολογούνται τα παιδιά του που έχουν μεγαλώσει. Νικούν τους εχθρούς και καταλύουν στο σπίτι όπου ήταν υπηρέτρια η Θεοπίστη. Τα παιδιά συζητούν για την παιδική τους ηλικία και η γυναίκα καταλαβαίνει ότι είναι τα παιδιά της, ενώ αναγνωρίζει τον άντρα της στο πρόσωπο του στρατηγού. Και οι τέσσερις θα βρούνε όχι δόξα, αλλά μαρτυρικό τέλος από τον αυτοκράτορα Αδριανό, ο οποίος τους έκαψε σε ένα χάλκινο λεβέτι. Βρέθηκαν μετά από τρεις ημέρες χωρίς να καεί ούτε μία τρίχα της κεφαλής τους, με τα σώματα σώα και τις ψυχές τους να έχουν παραδοθεί ειρηνικά στον Θεό. Μπορεί να χωρίστηκαν σωματικά στη ζωή, αλλά έμειναν ενωμένοι στην καρδιά και τελικά και αγκαλιασμένοι πορεύτηκαν προς τον ουρανό.\nΟ Χριστός όμως δεν εγκατέλειψε τον άγιο ούτε στιγμή της ζωής του. Ακόμη κι αν κατά άνθρωπον η ζωή του αγίου Ευσταθίου ήταν γεμάτη λύπες, εντούτοις ο άγιος άντεξε. Άντεξε να χάσει την υλική περιουσία του. Άντεξε να χάσει τη γυναίκα του. Άντεξε να δει τα παιδιά του να τα αρπάζουν ένα λιοντάρι κι ένας λύκος. Άντεξε την μοναξιά του. Άντεξε από πλούσιος αριστοκράτης να γίνει κηπουρός. Ίσως η μεγαλύτερη δυσκολία του να ήταν ότι η απώλεια δεν ήταν οριστική. Όταν κάποιος χάνει κάτι, επεξεργάζεται την απώλεια και προχωρά μ’ αυτήν. Όταν δεν γνωρίζει τι έγινε αυτό που έχασε και αν το έχασε οριστικά, η αγωνία αυξάνει. Όμως ο άγιος απέκτησε ένα όπλο που πριν δεν είχε ως ειδωλολάτρης και σπουδαίος. Η αγάπη είναι πίστη, εμπιστοσύνη δηλαδή στον Θεό και το θέλημά του. Κι αυτή η εμπιστοσύνη αίρει τον λογισμό ότι «τι θα γίνω;», «τι έγιναν αυτοί που αγαπώ;». Η εμπιστοσύνη κάνει την μοναξιά να λιγοστεύει και να σβήνει. Και αυξάνει την υπομονή, διότι τα πάντα είναι του Χριστού.\nΤο ελάφι, διά του οποίου ο Χριστός εμφανίστηκε στον άγιο, είναι και σύμβολο της ελευθερίας, της αρετής, της ταπεινότητας, της αγνότητας. Την ίδια στιγμή, το ελάφι αναζητά τις πηγές των υδάτων, τις καθαρές και γάργαρες, όπως μας αναφέρει η Παλαιά Διαθήκη. «Ὅν τρόπον ἐπιποθεῖ ἡ ἔλαφος ἐπί τάς πηγάς τῶν ὑδάτων, οὕτως ἐπιποθεῖ ἡ ψυχή μου πρός σέ, ὁ Θεός» (Ψαλμ. 41,2). Ο Χριστός, εμφανιζόμενος ως ελάφι στον άγιο, του υποδεικνύει ότι η ζωή που έκανε δεν ήταν αρκετή για να τον οδηγήσει στην πληρότητα και την σωτηρία. Χρειαζόταν να αναζητήσει τις πηγές των υδάτων, για να ξεδιψάσει αληθινά και όχι να περιπλανιέται, αρκούμενος στον προσωπικό του κόπο και την αρετή του. Η ζωή της Εκκλησίας είναι οι καθαρές πηγές. Το ύδωρ του βαπτίσματος. Η κοινωνία με τον Χριστό. Η παραίτηση από τον παλαιό άνθρωπο. Αλλιώς η συνάντηση με τον Χριστό γίνεται ένα σπουδαίο γεγονός αλλά όχι το σπουδαιότερο και μοναδικό στην ύπαρξη. Η αγάπη θέλει αφοσίωση. Θέλει αναζήτηση της πηγής που δίνει ζωή. Θέλει αυτό το «συνεχώς» και όχι το για λίγο.\nΟ κόσμος μας σήμερα μιλώντας για τον Θεό τον βάζει στην καλύτερη περίπτωση στη λογική του «και λίγο, δεν βλάπτει». Λίγη αγάπη, λίγη προσευχή, λίγη εκκλησιαστική ζωή, αλλά όχι «συνεχώς». Το ίδιο συμβαίνει και με τις άλλες όψεις της αγάπης. Η ενσυναίσθηση απαιτείται από τους άλλους. Εκείνοι πρέπει να μπούνε στη θέση μας. Θέλουμε να πιστεύουμε σε έναν Θεό που μας τα δίνει όλα και που δεν θα μας αφήσει να σταυρωθούμε, να δοκιμαστούμε. Γι’ αυτό και διαμαρτυρόμαστε για τα δύσκολα στην ζωή μας. Γι’ αυτό και δεν μπορούμε να αποδεχτούμε το θέλημά του που αποσκοπεί στην σωτηρία μας σε βάθος χρόνου και ζητούμε τα πάντα στην λογική του «τα δικαιούμαι». Ο άγιος Ευστάθιος και η οικογένειά του ας δείχνουν ότι η αληθινή αγάπη ουδέποτε εκπίπτει. Αυτό όμως γίνεται όταν όλα στην ζωή μας ξεκινούν από τον Θεό και την εμπιστοσύνη σ’ Αυτόν και εκφράζονται διά της Εκκλησίας στους ανθρώπους. Και όπως ο άγιος μοιράστηκε την χαρά της πίστης με τους δικούς του, έζησε την λύπη της μοναξιάς και του σταυρού με υπομονή και αξιώθηκε από τον Θεό να λάβει το δώρο της ενότητας της οικογένειάς του και του από κοινού ξεκινήματος διά του σταυρού και του μαρτυρίου για την αιώνια κοινωνία με τον Θεό, έτσι κι εμείς ας ζούμε τον Θεό και ας μιλούμε γι’ Αυτόν με την δίψα της ελάφου για αλήθεια, με την ενσυναίσθηση, με την αφοσίωση και την αγάπη! Κι ο άγιος με τους οικείους του θα πρεσβεύουν για όλους μας!


Τα 10 καλύτερα ξενοδοχεία κοντά σε: σιδηροδρομικό σταθμό Alfonsine\nAlfonsine: Bed and Breakfast\nAlfonsine: Όλα τα ξενοδοχεία\nAlfonsine: Προσφορές ξενοδοχείων\nΞενοδοχεία κοντά σε: Museo della Battaglia del Senio\nΞενοδοχεία κοντά σε: Chiesa Arcipretale di Santa Maria\nΞενοδοχεία κοντά σε: Casa Monti\nΞενοδοχεία κοντά σε: Oratorio di Sant'Antonio Abate\nΤα καλύτερα ξενοδοχεία κοντά σε: σιδηροδρομικό σταθμό Alfonsine\n2.219 από 5.629 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: σιδηροδρομικό σταθμό Alfonsine\n0,4 χλμ. από σιδηροδρομικό σταθμό Alfonsine\n11,9 χλμ. από σιδηροδρομικό σταθμό Alfonsine\n12,5 χλμ. από σιδηροδρομικό σταθμό Alfonsine\n13,6 χλμ. από σιδηροδρομικό σταθμό Alfonsine\n14,0 χλμ. από σιδηροδρομικό σταθμό Alfonsine\n14,3 χλμ. από σιδηροδρομικό σταθμό Alfonsine\n14,9 χλμ. από σιδηροδρομικό σταθμό Alfonsine\n15,4 χλμ. από σιδηροδρομικό σταθμό Alfonsine\n15,9 χλμ. από σιδηροδρομικό σταθμό Alfonsine\n16,0 χλμ. από σιδηροδρομικό σταθμό Alfonsine\n16,1 χλμ. από σιδηροδρομικό σταθμό Alfonsine\n16,2 χλμ. από σιδηροδρομικό σταθμό Alfonsine\n16,3 χλμ. από σιδηροδρομικό σταθμό Alfonsine\n16,4 χλμ. από σιδηροδρομικό σταθμό Alfonsine\n16,5 χλμ. από σιδηροδρομικό σταθμό Alfonsine\n16,6 χλμ. από σιδηροδρομικό σταθμό Alfonsine\n16,7 χλμ. από σιδηροδρομικό σταθμό Alfonsine\n16,8 χλμ. από σιδηροδρομικό σταθμό Alfonsine\n16,9 χλμ. από σιδηροδρομικό σταθμό Alfonsine\n17,0 χλμ. από σιδηροδρομικό σταθμό Alfonsine\n17,2 χλμ. από σιδηροδρομικό σταθμό Alfonsine\n18,3 χλμ. από σιδηροδρομικό σταθμό Alfonsine\n18,4 χλμ. από σιδηροδρομικό σταθμό Alfonsine\n18,5 χλμ. από σιδηροδρομικό σταθμό Alfonsine\n19,5 χλμ. από σιδηροδρομικό σταθμό Alfonsine\nΗ TripAdvisor LLC δεν φέρει ευθύνη για το περιεχόμενο εξωτερικ�


Τρίτος γύρος ρωσο-ουκρανικών συνομιλιών σήμερα – myGREEK.info\nΤρίτος γύρος ρωσο-ουκρανικών συνομιλιών σήμερα\nΈνας τρίτος γύρος ρωσο-ουκρανικών διαπραγματεύσεων αναμένεται να διεξαχθεί τη σήμερα Καθαρά Δευτέρα, όπως δήλωσε μέλος της ουκρανικής αντιπροσωπείας στις συνομιλίες με τη Ρωσία και βουλευτής του κυβερνώντος κόμματος, Ντέιβιντ Αραχαμία.\nΣύμφωνα με τον Αραχαμία, οι διαπραγματεύσεις θα ξεκινήσουν στις 3 μ.μ. τοπική ώρα (2 μ.μ. ώρα Ελλάδας).\nΝωρίτερα, το μέλος της ρωσικής αντιπροσωπείας και βουλευτής Λεονίντ Σλούτσκι επιβεβαίωσε ότι ο τρίτος γύρος διαπραγματεύσεων θα πραγματοποιηθεί σήμερα.\nIn902, 902 portal, 902.gr, media, ΔΗΜΟΣΙΟΓΡΑΦΙΑ, Ειδήσεις, Ειδησεογραφία, Ελλάδα, ΙΜΠΕΡΙΑΛΙΣΤΙΚΟΣ ΠΟΛΕΜΟΣ, ΚΚΕ, ΚΝΕ, Κόσμος, ΜΑΙΝΕΤΑΙ Η ΙΜΠΕΡΙΑΛΙΣΤΙΚΗ ΣΥΓΚΡΟΥΣΗ, ΜΕΣΑ ΕΝΗΜΕΡΩΣΗΣ, ΜΜΕ, ΝΕΑ, Ουκρανία, Πολιτική, Ρωσία, συνομιλίες\nPrevious post:Μας ξύπνησαν τα ξημερώματα με 40 βόμβες!\nNext post:Ο Τζο Μπάιντεν δεν έχει λάβει απόφαση για εμπάρκο στο ρωσικό αέριο και πετρέλαιο


Αφήστε ένα κύμα δροσιάς να σας ταξιδέψει με την αναζωογονητική φρεσκάδα του ωκεανού.\nΚαθαρίζει και απολυμαίνει από βακτήρια. Χωρίς χλώριο. Αφαιρεί αιτίες αλλεργιών.\nΚατάλληλο για επιφάνειες σε όλο το σπίτι όπως πλακάκι, μωσαϊκό, μελαμίνη και laminate δάπεδο. Ιδανικό για καθημερινή χρήση.\nΚωδικός Προϊόντος: 8710908204555


Στις κεντρικές αποθήκες της «ΑΒ Βασιλόπουλος» στη Μάνδρα\nΑντιπροσωπεία του Συλλόγου Εμποροϋπαλλήλων Αθήνας βρέθηκε και στις αποθήκες της αλυσίδας «ΑΒ Βασιλόπουλος» στη Μάνδρα, μαζί με το Σωματείο Ιδιωτικών Υπαλλήλων και Εμποροϋπαλλήλων Δυτικής Αττικής. Στην αντιπροσωπεία συμμετείχε επίσης ο Γιάννης Γαλανόπουλος, γιατρός στο «Θριάσιο» Νοσοκομείο και μέλος της Εκτελεστικής Γραμματείας της ΟΕΝΓΕ.\nΤα μέλη της αντιπροσωπείας μοίρασαν ανακοινώσεις και συνομίλησαν με εργαζόμενους στον προαύλιο χώρο των εγκαταστάσεων κατά την αλλαγή βάρδιας. Αναφέρθηκαν στην επιτακτική ανάγκη να παρθούν ουσιαστικά μέτρα προστασίας της υγείας των εργαζομένων, τα οποία και στον συγκεκριμένο χώρο είναι σχεδόν ανύπαρκτα, ενώ παράλληλα στάθηκαν στις συνθήκες εργασίας και την ένταση της επίθεσης της εργοδοσίας.\nΟ Νίκος Μαΐλης, γραμματέας του Σωματείου Ιδιωτικών Υπαλλήλων και Εμποροϋπαλλήλων Δυτικής Αττικής, στις συνομιλίες με εργαζόμενους και σε δηλώσεις του στη συνέχεια αναφέρθηκε στις καταγγελίες που φτάνουν στο σωματείο για την κατάσταση στους χώρους δουλειάς. Κάλεσε τους εργαζόμενους να συσπειρωθούν στα ταξικά σωματεία, να διεκδικήσουν άμεσα μέτρα για την υγεία τους, αλλά και να μη δεχτούν καμία έκπτωση στα δικαιώματά τους.\nΟ Δημήτρης Φίλος, μέλος του ΔΣ του Συλλόγου Εμποροϋπαλλήλων Αθήνας και εργαζόμενος στα «ΑΒ», αναφέρθηκε ειδικά στην έλλειψη μέτρων προστασίας στις αποθήκες της εταιρείας, την ίδια ώρα που οι εργαζόμενοι βγάζουν αυξημένο όγκο δουλειάς. Επαναφέροντας τις καταγγελίες εργαζομένων που αντιμετωπίζουν συμπτώματα κορονοΐού, ζήτησε την πραγματοποίηση τεστ στους εργαζόμενους με ευθύνη του κράτους και της εργοδοσίας.\nΟ Γιάννης Γαλανόπουλος, τέλος, εξέφρασε τη συμπαράσταση στους εργαζομένους στα σούπερ μάρκετ και τις αποθήκες τους, οι οποίοι όπως είπε βρίσκονται κι αυτοί, όπως και το υγειονομικό προσωπικό, στην πρώτη γραμμή.


Σαν ζεστάνει η θαλασσα κ μυρισει καλοκαίρι, ο πελαργός στα χέρια μας μωράκια θα μας φέρει! Καλοκαιρινά μωράκια 2021 - Σελίδα 240 - Κατά τη διάρκεια της εγκυμοσύνης - Mammyland\nΣελίδα 240 από 412\nΚ εγώ με άδειο στομάχι δεν αντέχω τον σίδηρο... Γι αυτό τρώω πρωινό κ μετά πίνω σίδηρο... Κ μετά ξανά τρώω... Πίνω κ απόγευμα σίδηρο, όταν το θυμάμαι, κ προσπαθώ να χει λίγη απόσταση. Όχι φυσικά 2 ώρες πριν κ μετά. Θα έσκαγα. Το στομάχι θα πηγαινε στην πλάτη από τον πόνο..... Καφέ πίνω το πρωι κανονικά. Κ μένα πλέον κάθε 2 εβδομάδες με βλέπει. Μ αρέσει περισσότερο. Γιατί την βλέπω κ πιο σύντομα... Τσεκάρουμε κ τραχηλο. Κ κάπως έτσι νιώθεις πως κοντεύεις να γεννησεις. 😂 Όταν ξεκινάω τα ραντεβού ανά 2 εβδομάδες ξεκινάω ετοιμασίες. 🤣\nστις πριν 36 λεπτά, ο/η nik_ol είπε:\nΈπαιρνα από το λύκειο κατά καιρούς σίδηρο οπότε μπορεί να τον έχει συνηθίσει και ο οργανισμός μου αλλά ναι δεν μου προκαλεί κανένα θέμα στο στομαχι\nΕγώ πάντως ακόμα που είμαι μια φορά τον μήνα κάθε φορά που είναι να πάω στην γιατρό αγχώνομαι. Δεν ξέρω γιατί. 🤔\nΚ στις 2 εβδομάδες πάλι θα αγχώνεσαι..... Εγώ τώρα στη 2η εγκυμοσύνη νομίζω έχω πιο πολύ άγχος απ ότι στην 1η.....μη με ρωτάτε γιατι😂\nστις πριν 10 λεπτά, ο/η Liiida είπε:\nΕννοώ 3-4φορες εχθές αισθάνθηκα να τρέχει μια κουταλιά της σούπας νερό σαν υφή και άοσμο και άχρωμο....και σήμερα 2φορες μέχρι τώρα και όλη την υπόλοιπη ώρα δεν με λες στεγνή με λες νωπή συγνώμη για την περιγραφή κορίτσια!!!!\nΕυχαριστώ κορίτσι μου θα δούμε τι θα μας πει!!!\nΤί λες καλέ, εδώ έχω κάνει χειρότερες περιγραφές 😂😂😂\nΈτσι είναι τα αμνιακά? Ας μας πουν οι παλιές. Εσενα πώς ήταν την πρώτη φορά?Αυτό που ξέρω σίγουρα είναι ότι ειναι πολύ ζεστά.\nΌλα καλά να πάνε και να είναι απλά υγρά. Πάντως εγώ από την πρώτη στιγμή που ανακάλυψα ότι είμαι έγκυος είχα αυξημένα υγρά έτσι όπως τα περιγράφεις άοσμα και άχρωμα. Αλλάζω εσώρουχα σαν τη τρελή γτ δεν μπορώ να νιώθω υγρασία καθόλου! 😊\nΑπό ότι είχα δει σε ένα βίντεο τα αμνιακα είναι λιγο σαν μυξες! 😆😆😆 Τώρα εγώ συγνώμη για την περιγραφή!\nΕδώ και 4 μήνες φοράω μονίμως σερβιετακι. I rest my case 😋\nΣτην κόρη μου μου τα έσπασαν ενώ ήμουν στις οδύνες δεν ξέρω δεν θυμάμαι αλλά ήταν πολλά σαν ποσότητα βέβαια έχω ακούσει και μερική ρήξη αμνιακων όχι μόνο για ολική.....\nΚαι εγώ είχα υγρά βρε ποτέ δεν ήμουν στεγνή αλλά όχι σε τέτοια υφή πιο πηχτα ας πούμε και λευκά καμία σχεση\nΜωρέ καλά κάνεις μόνο που εγώ τα σιχαίνομαι τα σερβιετακια, νιώθω ότι δεν αναπνέει "η περιοχή" 😆😆😆\nΉ που δε θα αναπνέει η περιοχή ή που θα μυρίζουμε όλη μέρα😂😂😂\nΠιστευα ότι με το χαπι δεν ισχύει, βασικά δεν το ειχα στον μυαλό μου καθόλου αυτό.\nΕπεσε σταδιακα, στον 4ο ηταν 35 στον 5ο 33 και τωρα δεν ξέρω θα δούμε την άλλη εβδομάδα\nΕγω σίγουρα ηρεμησα γιατι πεφτουν κλωτσομπουνιδια! Παλια ημουν σε αναμμένα καρβουνα μεχρι το επόμενο ραντεβού γιατί ηταν και η μονη μας επαφη με την μπεμπα, κοιλια δεν ειχα κλωτσιες δεν ένιωθα, ετοιμασιες δεν εκανα και ο άντρας μου δεν ηταν εξαρχής ερωτευμένος με την κοιλια μου οποτε ενιωθω μονιμως σαν να μην ειμαι εγκυος.. Τωρα μας ταρακουναει και μειώθηκε το αγχος!!\n@Valxris εντωμεταξύ σε σκεφτόμουν! Μου φανηκε ή ειχες να γραψεις 2 μερες; Και σκεφτηκα μην ειχες καμια εκπληξη\nΒασικά στα ιδιωτικά πολλές φορές δίνουν κρυφά χωρίς να συντρέχει κάποιος ιατρικός λογος.. Αυτό έλεγε χθες η ντιανα... Σε αυτά που ανέφερε η παιδίατρος ασφαλέστερος χειρισμός ειναι να βρουν τον ιατρικό λόγο κ όχι να δώσουν φόρμουλα..Ο ικτερος δεν πέφτει με την φόρμουλα θέλει συνεχής ενυδάτωση συν μετά από κάποια τιμή της χολυρεθρινης που χρειάζεται κ λάμπα. Όσο πιο συχνά μπαίνει στο στήθος δεν υπάρχει περίπτωση να κάνει ικτερο. Εαν κάποιο γεννηθεί έτσι λυπάμαι αλλά θα έχει κάποια θέματα τα οποία δεν θα έλεγα ότι η αντιμετώπιση είναι το τι γάλα θα πάρει. Κ για το βάρος ναι μεν μπορεί να οφείλεται ο θηλασμος οπότε θα πρέπει να ελεγχθεί ότι το μωρό πιάνει σωστά την θηλή απο πιστοποιημενο σύμβουλο θηλασμου κ επίσης να ελεγχθούν τα φάρμακα που παίρνει η μαμά. Υπάρχει συγκεκριμένο σαιτ που ο εοδυ το αναφέρει αλλά οι περισσότεροι επαγγελματίες υγείας δεν το ξέρουν κ δεν ελέγχουν τα φάρμακα που θα δώσουν σε μια θηλάζουσα. Πάντως το βάρος που χάνουν τις πρώτες μέρες δεν έχει να κάνει με το αν σιτιζεται το μωρό.\n@Tweema δεν αμφισβητώ την εμπειρία σου ούτε των άλλων μαμάδων, αλλά αν προκύψει τέτοια περίπτωση με το μωρό θα ακούσω το γιατρό που εμπιστεύομαι και θα προσπαθήσω να λύσω το πρόβλημα όσο πιο σύντομα γίνεται.\nΑχ τι καλά που δεν το κάνω μόνο εγώ 😁 Κι εμένα 2 φακελάκια μου έχει δώσει αλλά αφού μου ανεβαίνει κάθε μήνα από λίγο ο αιματοκρίτης το έκοψα το ένα από μόνη μου, δε μου αρέσει 🤢\nΚορίτσι μου δεν είναι εμπειρία μου αυτό. Γενικά στάθηκα τυχερή στο θέμα θηλασμού. Είναι λόγια από πιστοποιημενους συμβούλους.. 2η, 3η 4η γνώμη χρειάζεται σε όλα. Θα σου πω κάτι φρέσκο που έχω στο μυαλό μου.. Ήταν να κάνω την επέμβαση του μικρού.. Μίλησα με έναν παιδοχειρουργό μου είπε κάποια πράγματα. Μιλάω με την παιδίατρο(η μόνη γιατρός που εμπιστεύομαι προς το παρόν απόλυτα) σε κάποια δεν συμφώνησε μου είπε να πάρω κ άλλη γνώμη. Πάω αλλού μου τα είπαν διαφορετικά. Κάθισα τα σκέφτηκα, τα ζύγισα κ διάλεξα το 2ο με κριτήρια που είπε η παιδίατρος μας κ με βάση την κατάσταση πιυ είμαι τώρα(έγκυος). Αυτό κάνω εγώ σαν άνθρωπος δεν μένω σε μια γνώμη γιατί έχω δει πολλά να γίνονται. Εσύ θα μου πεις κάτι εγώ θα το σκεφτώ θα το ψάξω παραπάνω, θα ρωτήσω τον γιατρό θα κινηθώ, δεν θα κάνω αυτό που θα μου πεις.αλλωστε όταν οι ίδιοι οι γιατροί έχουν διαφορετικές ιατρικές απόψεις για ποιον λόγο εγώ να εμπιστευτώ κάποιον απόλυτα;\nΚ για να διορθώσω κ κάτι που ανέφερα.. Για τον θηλασμό ενημερώθηκα από μαμαδομαδα κ την ευχαριστώ αυτήν την ομάδα γιατί σε 2 - 3 φάσεις με βοήθησε πολύ,γιατι έμαθα τα πάντα, γιατί αν δεν ήταν αυτή δε νομίζω να θήλαζα ποτέ μου, γιατί εάν δεν είχα ενημερωθεί πλήρως θα είχα θηλάσει μάξιμουμ 2 μήνες με τον παιδίατρο πιυ είχα. Είναι ομάδα θηλασμού δεν βοηθάει σε τίποτε αλλο εκτός ότι υπάρχει γύρω από τον θηλασμό. Σε αυτήν την ομάδα υπάρχουν εθελόντριες χρόνια πολλά χρόνια που βοηθάνε κ την κουτσή Μαρία να θηλάσει κ αν θέλει να αποθηλασει μια μαμά συστήνουν να απευθυνθούν σε σύμβουλο θηλασμού ώστε το μωρό να αποθηλασει όσο γίνεται πιο φυσικά. Είναι μαμάδες πιυ έχουν σταθεί δίπλα τους επαγγελματίες υγείας που στηρίζουν απόλυτα τον θηλασμό. Άρα ναι έχω ακούσει κ εγώ μαμάδες τουλάχιστον για τον θηλασμό κ δεν άκουσα ποτέ τον προηγούμενο παιδίατρο που είχα ☺\nστις πριν 8 λεπτά, ο/η Liiida είπε:\nΕμενα πάντως μου είπαν να δώσω και είπα όχι 😊 κ την επόμενη μέρα είχε πάρει 140γρ, αφού ήρθε η παιδιατρος του νοσοκομείου και μου είπε έδωσες τελικά ξένο ε; Κ σοκαρίστηκε και μου είπε και μπράβο 😁🤝 αλλά είχα πάει φουλ διαβασμένη. Ήξερα ότι το γάλα θα κατέβει κανονικά 3 με 4 μέρα\n@PanB σίγουρα όλα έχουν συμβεί κ όλα γίνονται. Το δικό μου σκεπτικό είναι ότι τους γιατρούς τους πληρώνουμε για να τους ακούμε, ειδικά όταν συμφωνούν μεταξύ τους. Το έχω πιάσει το νόημα για τα μαιευτήρια γι'αυτό ό,τι μου πουν θα το τσεκάρω κ με τον παιδίατρο κ με αυτά τα κριτήρια θα αποφασίσω 😊


Αριστερά στη Φθιώτιδα : Παγκόσμια ομερτά! – ΗΠΑ, κράτος ανελεύθερο και δολοφονικό και για το λαό του\nΠαγκόσμια ομερτά! – ΗΠΑ, κράτος ανελεύθερο και δολοφονικό και για το λαό του\nΤα όσα συμβαίνουν στο εσωτερικό της υπερδύναμης, ειδικά την τελευταία εβδομάδα, καλύπτονται από ένα δίχτυ σιωπής και ελέγχου κάθε πληροφορίας, ένα δίχτυ που απλώνει το ασφυκτικά ελεγχόμενο πλέον παγκόσμιο δίκτυο «ενημέρωσης». Πρόκειται για μια «συμφωνία» αποσιώπησης. Μια απροκάλυπτη συνωμοσία της παγκόσμιας προπαγανδιστικής μηχανής, υπό τις μπαγκέτες του αμερικάνικου ιμπεριαλισμού.\nΤο ξέσπασμα της οργής, που πυροδότησε η δολοφονία του Φλόιντ, ράγισε ακόμα περισσότερο τη γυάλινη σφαίρα της αυτοκρατορίας. Οι εικόνες εκατομμυρίων διαδηλωτών που πλημύρισαν τις οθόνες του πλανήτη δημιούργησαν ακόμα περισσότερα ερωτηματικά και αποστροφή για τη βιτρίνα του καπιταλισμού. Και για αυτό έπρεπε να εκλείψουν. Με τη ωμή βία και τον αποκλεισμό.\nΗ οργή, άλλωστε, δεν περιορίστηκε στην αμερικάνικη ήπειρο. Σχεδόν ακαριαία, αντιρατσιστικές-αντιφασιστικές διαδηλώσεις και κινητοποιήσεις φούντωσαν σε όλο τον πλανήτη. Σαφής ένδειξη του περιεχομένου των κυρίαρχων πολιτικών που επιβάλλονται στους λαούς, από τις δυνάμεις που εκπροσωπούν τη «δημοκρατία και τις ελευθερίες» του δυτικού κόσμου.\nΤα όσα συνέβησαν ακόμη και στην Ευρώπη, από όπου ξεκίνησαν πριν από 400 και πλέον χρόνια οι παγκόσμιοι «εκπολιτιστές» το δουλεμπόριο στον πλανήτη, είναι χαρακτηριστικά. Μέχρι και η θέση του αγάλματος του Τσόρτσιλ στην πρωτεύουσα της Βρετανικής αυτοκρατορίας αμφισβητήθηκε. Όλα αυτά λειτούργησαν σαν συναγερμός στις κυρίαρχες τάξεις των ισχυρών χωρών που ορίζουν την παγκόσμια «ενημέρωση» και οι πληροφορίες για τα όσα συμβαίνουν στις ΗΠΑ, από την μία μέρα στην άλλη, πέρασαν στα ψιλά, αν δεν εξαφανίστηκαν εντελώς.\nΟ έλεγχος κάθε πληροφορίας, η φίμωση και η καταστολή κάθε ιδέας που αμφισβητεί την αμερικάνικη κυρίαρχη πολιτική είναι αναγκαίο συστατικό της. Η ιμπεριαλιστική υπερδύναμη των ΗΠΑ, από τις μαύρες σελίδες του Μακαρθισμού μέχρι σήμερα, αποδεικνύει ότι όλα αυτά δεν αποτελούν μια παρένθεση, ούτε πολύ περισσότερο τυχαία γεγονότα. Αποτελούν τον πυρήνα της πολιτικής που εφαρμόζει ο αμερικάνικος ιμπεριαλισμός στο εσωτερικό του, για να μπορεί να καταδυναστεύει και να εγκληματεί σε βάρος των λαών του κόσμου στο εξωτερικό του.\nΟι ρατσιστικές και φασιστικές πράξεις βίας εξακολουθούν\nΜαζί και οι λαϊκές αντιστάσεις\nΠαρά τη φίμωση και τον αποκλεισμό από τη διεθνή δημοσιογραφία των όσων διαδραματίζονται στο εσωτερικό των ΗΠΑ, οι ελάχιστες ειδήσεις είναι αποκαλυπτικές. Το όργιο βίας, καταστολής και κυνηγητού, που εξαπέλυσε η αστυνομία, είναι στην ημερήσια διάταξη και εκατοντάδες οι διαδηλωτές που ακόμα διώκονται από τις αρχές. Την ίδια στιγμή η Κου Κλουξ Κλαν και άλλα ανθρωποειδή, «αυτόκλητων» παρακρατικών οργανώσεων, έχουν επιδοθεί σε ένα νέο δολοφονικό κυνηγητό. Δυο αφροαμερικάνοι σε διάστημα δέκα ημερών βρέθηκαν κρεμασμένοι σε δέντρα.\nΑκόμη και αυτή η είδηση όμως, που υπό άλλες συνθήκες θα μονοπωλούσε την παγκόσμια ενημέρωση, περνάει στα ψιλά. Την ίδια στιγμή που η Κου Κλουξ Κλαν κάνει πορείες και βιαιοπραγεί με την συνδρομή της αστυνομίας, οι αρχές αναρωτιούνται αν οι κρεμασμένοι αυτοκτόνησαν. Και ακόμη και όταν οι ιατροδικαστές καταλήγουν ότι πρόκειται γα δολοφονία, τότε… αναλαμβάνει ο σερίφης! Ο σερίφης Βιγιανουέβα είναι αυτός που σε μια φλεγόμενη από τη ρατσιστική βία Αμερική, αναλαμβάνει να τοποθετηθεί εκ μέρους της πολιτείας για έναν κρεμασμένο άνθρωπο. «Είναι προς το συμφέρον μας να ερευνήσουμε όλα τα ενδεχόμενα», είπε -με τραμπική υποκρισία- ο σερίφης Βιγιανουέβα κατά τη διάρκεια της συνέντευξης Τύπου που παραχώρησε, έπειτα από τη διαδήλωση χιλιάδων ανθρώπων το Σαββατοκύριακο. Αυτή η δημοσίευση του ΑΠΕ, με πηγή το REUTERS 16/6, είναι από τις ελάχιστες, αν όχι η μοναδική που κυκλοφορεί στα ελληνικά ΜΜΕ για τις κινητοποιήσεις στις ΗΠΑ. Τόση δημοκρατία και τόση πληροφόρηση.\nΌλα αυτά τα περιστατικά ανατροφοδοτούν τις κινητοποιήσεις. Τις πρωτόγνωρες για τα δεδομένα των τελευταίων ετών κινητοποιήσεις στην καπιταλιστική μητρόπολη. Κινητοποιήσεις που στιγμιαία αποκτούν τα χαρακτηριστικά κοινωνικής έκρηξης. Μια έκρηξη που, εκτός από τη διαρκή αστυνομική βία (50 άνθρωποι κάθε μήνα δολοφονούνται από την αστυνομία στις ΗΠΑ), έχει τις αιτίες της στην τεράστια φτώχεια των 40 εκατομμυρίων ανέργων και στην εξαθλίωση των συνεχώς αυξανόμενων εκατομμυρίων αστέγων. Στους άδικους πολέμους που εξαπολύουν οι ΗΠΑ και στα θύματά τους. Έχει τις ρίζες της στην οικονομική πρωτίστως κρίση, αλλά και στα όσα συνέβησαν στη χώρα των καθολικών ιδιωτικοποιήσεων με τον κορονοϊό. Αλλά και στις πολιτικές που οι κυρίαρχοι των ΗΠΑ εφαρμόζουν για την αντιμετώπιση των επιπτώσεων της πανδημίας, με τα 8 τρισ. να κατευθύνονται εμφανώς στα σεντούκια των μεγάλων πολυεθνικών. Την ίδια στιγμή, η μεγάλη πλειοψηφία του αμερικάνικου λαού δυσκολεύεται να πληρώσει το ενοίκιο και απειλείται με πλειστηριασμούς, ενώ το μέλλον περιγράφεται όλο και πιο δυσοίωνο.\nΑυτές είναι οι πραγματικές αιτίες που δημιουργούν το έδαφος της κοινωνικής αναταραχής που ξέσπασε στις ΗΠΑ. Μιας κοινωνικής αναταραχής από την οποία απουσιάζει ο πολιτικός φορέας που θα μπορούσε να μπολιάσει συνειδήσεις και να της δώσει προοπτική. Και αυτό το γνωρίζει καλά η κυρίαρχη τάξη της Αμερικής. Και γι’ αυτό έχει πασχίσει δεκαετίες τώρα, με το χτύπημα και τη φίμωση αριστερών κομμάτων, οργανώσεων και συνδικάτων.\nΑκόμη και έτσι όμως, τα όσα συμβαίνουν το τελευταίο διάστημα στις ΗΠΑ και οι αυτόματες επιδράσεις που είχαν αυτές οι κινητοποιήσεις και στον υπόλοιπο κόσμο, αποτελούν μια σημαντική παρακαταθήκη. Μια παρακαταθήκη ελπίδας και συμπερασμάτων.\nΨυχομετρικά τεστ και «αναμόρφωση της αστυνομίας!\nΗ υποκρισία της σαπίλας\nΣτο προεκλογικό τοπίο των ΗΠΑ, τα γεγονότα που ακολούθησαν την δολοφονία του Φλόιντ, αλλά και τη δεύτερη του Ρέισαρντ Μπρουκς στην Ατλάντα, έφεραν στο προσκήνιο τη συζήτηση για την αστυνομία. Με απίστευτη υποκρισία, στελέχη κυβέρνησης και αντιπολίτευσης, το πολιτικό και δημοσιογραφικό στερέωμα «ανακάλυψε», τώρα υποτίθεται, αυτό που στην Αμερική και τον υπόλοιπο κόσμο γνώριζαν και οι πέτρες. Ότι στην αστυνομία των ΗΠΑ ενδημούν ρατσιστικές και φασιστικές ιδέες και κυριαρχούν αντίστοιχες πρακτικές.\nΌπως συνηθίζουν οι διαχειριστές του συστήματος σε τέτοιες περιπτώσεις, οι δολοφονίες των αφροαμερικανών από την αστυνομία επιχειρείται να χρεωθούν στην ατομική συμπεριφορά και τα ψυχολογικά προβλήματα των συγκεκριμένων αστυνομικών. Ψυχομετρικά τεστ ζητούν οι δημοσιογράφοι, ριζικές αλλαγές οι δημοκρατικοί και αναμόρφωση της αστυνομίας εισηγείται ο Τραμπ.\nΠεριχαρείς οι δημοκρατικοί απολογητές της υπερδύναμης στο εσωτερικό και το εξωτερικό των ΗΠΑ, λιβανίζουν τον γνωστό και σε μας από τα παλιά, «εκδημοκρατισμό της αστυνομίας».\nΚανένας εκδημοκρατισμός και καμία αναμόρφωση δεν μπορεί και δεν πρόκειται να υπάρξει. Οι κατασταλτικοί μηχανισμοί του κάθε κράτους, και πολύ περισσότερο του αμερικάνικου, είναι απόλυτα πειθαρχημένοι και προσαρμοσμένοι στην εξυπηρέτηση της κυρίαρχης πολιτικής του κράτους της μεγαλοαστικής τάξης.\nΚαι η πολιτική της υπερδύναμης που αποτελεί τον υπ’ αριθμόν 1 παγκόσμιο δολοφόνο, έχει ανάγκη από σιδηρά πυγμή και πειθαρχία στο εσωτερικό. Και η όποια «ελευθερία» επιτρέπεται είναι αυτή που, αν δεν στηρίζει, σε καμία περίπτωση δεν αμφισβητεί την καθεστηκυία και «έννομη» τάξη.\nΗ μονοπωλιακή αστική τάξη της Αμερικής, όπως συμβαίνει σε όλα τα καπιταλιστικά κράτη, έχει ανάγκη από ένα ρατσιστικό αντιδραστικό αφήγημα. Έχει ανάγκη να παρουσιάζει την πλέον περιθωριοποιημένη και καταπιεσμένη κοινωνική ομάδα, ως υπαίτια για τα δεινά του αμερικάνικου λαού.\nΣε αυτό το ακροδεξιό αφήγημα εύκολος και διαχρονικός στόχος υπήρξε πάντα ο μαύρος πληθυσμός. Οι σκλάβοι και οι απόγονοί τους, εδώ και αιώνες, υφίστανται τη στυγνή και απάνθρωπη καταπίεση της «λευκής υπεροχής» είτε με την επίσημη κρατική σφραγίδα, είτε με τον φερετζέ της «ανεπίσημης» κρατικής και παρακρατικής πολιτικής.\nΌλα τα παραπάνω δεν συμβαίνουν ούτε «εκ παραδρομής», ούτε τυχαία. Αποτελούν τα βασικά συστατικά της εσωτερικής πολιτικής του κράτους παγκόσμιου δολοφόνου. Το οποίο μόνο έτσι μπορεί να υπάρξει. Στην ιμπεριαλιστική θηριωδία είναι το λιγότερο αστείο να ισχυρίζεται κάποιος ότι η λύση βρίσκεται στα ψυχομετρικά τεστ. Η λύση βρίσκεται στην αντίσταση και τον αγώνα για την ανατροπή αυτής της πολιτικής και του συστήματος που την γεννά. Γι’ αυτό και όσοι προοδευτικοί, σοσιαλδημοκράτες και λοιποί απολογητές, χύνουν «δάκρυα» για τις θηριωδίες του «διαβολικά καλού» Τραμπ, οφείλουν να επιλέξουν. ΄Η με τον αμερικάνικο λαό και τους λαούς του κόσμου ή με τον ιμπεριαλισμό και την πολιτική της εξάρτησης και της υποτέλειας. Μέση οδός δεν υπάρχει.\nΟι λαλίστατοι λακέδες, άφωνοι!\nΚι όμως στη βιτρίνα του καπιταλισμού η αστυνομία δολοφονεί με το γόνατο και οι παρακρατικοί κρεμάνε ανθρώπους στα δέντρα. Η ξένη και ντόπια «δημοσιογραφία», αμήχανη και φειδωλή στα επίθετα και τις λέξεις, προσπαθεί να κρυφτεί πίσω από το δάχτυλό της.\nΑν κάτι από όλα αυτά συνέβαινε σε μια από τις χώρες που στοχοποιεί και πολεμάει ο αμερικάνικος ιμπεριαλισμός (βλέπε Ιράν), θα σήκωναν κουρνιαχτό! Δακρύβρεχτοι και οργισμένοι οι Μπογδάνοι και οι Πορτοσάλτε της πολιτικής και της «ενημέρωσης» θα έστηναν πολύωρες εκπομπές για να καταδικάσουν τον κρατικό αυταρχισμό, τον ολοκληρωτισμό και να προβάλουν την αξία των λαϊκών κινητοποιήσεων.\nΤώρα τα ανθρωποειδή της εγχώριας και παγκόσμιας δημοσιογραφίας έχουν καταπιεί τη γλώσσα τους. Και οι λέξεις τους ακόμα, είναι προσεχτικά και εμμονικά επιλεγμένες από το αμερικανικό Think Tank. «Ο Φλόιντ, ο θάνατος του οποίου κατά τη διάρκεια αστυνομικής επιχείρησης στη Μινεάπολη πυροδότησε κινητοποιήσεις…» γράφουν και ξαναγράφουν οι αστέρες της ενημέρωσης. Ούτε δολοφονία, ούτε φρίκη, ούτε ρατσισμός, ούτε φασισμός. Ούτε το παραμικρό ίχνος κριτικής επιτρέπεται… Απλά θάνατος!\nΌσο όμως και αν μηρυκάζουν οι λακέδες τις λέξεις του πλανητάρχη τους, οι μεγάλες αλήθειες και τα γεγονότα που έπλασε με τις κινητοποιήσεις του ο αμερικάνικος λαός δεν μπορούν να κρυφτούν. Ένα κράτος που καταπιέζει και δολοφονεί τους λαούς του πλανήτη, δεν μπορεί παρά να είναι εξίσου ανελεύθερο, καταπιεστικό και δολοφονικό όποτε χρειάζεται και για τον λαό του.\nΌσο δύσπεπτο και δύσκολα διαχειρίσιμο και αν είναι αυτό για τους απολογητές του αμερικάνικου ιμπεριαλισμού, είναι η αλήθεια. Και θα αναμετρηθούν με αυτή.\nΑναρτήθηκε από Αριστερά στη Φθιώτιδα στις 9:57:00 μ.μ.\nΕτικέτες ΗΠΑ, Καταστολή, ρατσισμός


Ο Βελάσκες έφτασε στην Αθήνα και υπογράφει στον Παναθηναϊκό - Now24.gr\nΟ Χοσέ Μανουέλ Βελάσκες έφτασε το απόγευμα της Παρασκευής στην Αθήνα και όπως όλα δείχνουν ήρθε για… μόνιμη εγκατάσταση στη χώρα μας, αποτελώντας την πέμπτη μεταγραφή του Παναθηναϊκού. Ο 22χρονος κεντρικός αμυντικός ήρθε από την Βενεζουέλα με ενδιάμεση στάση στο Παρίσι, ενώ στο «Ελ. Βενιζέλος» περίμενε και τον μάνατζερ του, ο οποίος ήρθε από την Ρώμη.\nΟ διεθνής αμυντικός είχε φέρει μαζί του πέντε (!) βαλίτσες, κάτι το οποίο φανερώνει ότι ήρθε για μόνιμη εγκατάσταση στην χώρα μας και ότι ουσιαστικά απομένουν τα τυπικά για την μεταγραφή του στον Παναθηναϊκό (με μονοετές συμβόλαιό ως δανεικός από τη Βιγιαρεάλ).\nΟ Βελάσκες έδειχνε ιδιαίτερα χαρούμενος και ευδιάθετος, ενώ το χαμόγελο δεν έφυγε σε καμία στιγμή από το πρόσωπο του νεαρού αμυντικού. Το νέο μεταγραφικό απόκτημα του Παναθηναϊκού από το αεροδρόμιο πήγε κατευθείαν στο ξενοδοχείο του, καθώς το Σάββατο τον περιμένει δύσκολη μέρα προκειμένου να προλάβει να κάνει όλες τις εξετάσεις και τα εργομετρικά αλλά και να υπογράψει το νέο του συμβόλαιο.\nΠρος παραμονή και ο Σπυρόπουλος\nΣτον Παναθηναϊκό θα συνεχίσει την καριέρα του και ο Νίκος Σπυρόπουλος, καθώς στη νέα επαφή που είχαν οι «πράσινοι» την Παρασκευή με τον παίκτη υπήρξε συμφωνία για ανανέωση της συνεργασίας τους. Κατά τη διάρκεια της Παρασκευής (6/7) έγινε επαφή ανάμεσα στον τεχνικό σύμβουλο της ΠΑΕ, Κώστα Ελευθεράκη και την πλευρά του Νίκου Σπυρόπουλου και από τις πληροφορίες που διέρρευσαν προκύπτει παραμονή του παίκτη.\nΟ Γιαννιώτης αριστεροπόδαρος μπακ φαίνεται πως αποδέχθηκε την πρόταση των «πρασίνων», που περιλαμβάνει μειωμένες αποδοχές σε σχέση με το προηγούμενο συμβόλαιό του και μέσα στις επόμενες μέρες θα υπογράψει νέο συμβόλαιο. Παράλληλα, ο Δημήτρης Γόντικας τα είπε με τον Ζαν Αλέν Μπουσμόνγκ, με τον οποίο εδώ και μέρες υπάρχει κατ’ αρχή συμφωνία για επέκταση του συμβολαίου του για 2 ακόμη χρόνια και έτσι απομένουν τυπικές λεπτομέρειες για να κλείσει θετικά και το θέμα του Γάλλου.\nΦερέιρα: «Γίνετε όλοι μέλη»\nΣτο μεταξύ, πριν από μερικές ημέρες ο Ζεσουάλδο Φερέιρα ήταν ο πρώτος που γράφτηκε στην «Παναθηναϊκή Συμμαχία» σε μια κίνηση με την δικιά της ξεχωριστή συμβολική σημασία. Λίγες ημέρες αργότερα ο Πορτογάλος τεχνικός μέσω δηλώσεων του στο Star υποστήριξε πως αυτή είναι η καλύτερη και η μοναδική και ξεκάθαρη λύση για την σωτηρία του Παναθηναϊκού. Ο 66χρονος προπονητής δήλωσε μεταξύ άλλων: «Πρόκειται για μία νέα ιδέα, η οποία είναι ξεκάθαρη. Πιστεύω πως είναι η μοναδική λύση για να σωθεί ο σύλλογος. Θέλω να πω στον κόσμο να γίνει μέλος της Παναθηναϊκής Συμμαχίας»!\nΕΚΤ: "Επείγει η δημιουργία μηχανισμού ελέγχου των τραπεζών της Ευρωζώνης"\nΟ ποδοσφαιριστής που παίζει στο ελληνικό πρωτάθλημα πρωταγωνιστής σε ταινία πορνό!\nΔείτε τη “μαγική” ντρίμπλα του Σπανούλη (βίντεο)